DJI Lancarkan Osmo Action, Pesaing Utama GoPro Hero 7

Sebut mengenai action camera atau kamera aksi, pasti jenama GoPro yang terlintas difikiran orang ramai. Kini, jenama yang popular dengan penawaran dron yang pelbagai iaitu DJI nampaknya bersedia untuk bersaing dengan GoPro Hero 7.

Perkara pertama yang membuatkan orang ramai teruja mengenai model ini sudah pastinya penyertaan skrin pada bahagian hadapan bagi memudahkan orang ramai berswafoto. Dari segi rekaan, dilihat DJI Osmo Action mempunyai rekaan dan saiz yang seakan sama dengan GoPro Hero 7.

Memandangkan model ini merupakan sebuah kamera aksi, DJI telah menyertakan teknologi RockSteady bagi membolehkan pengguna mendapatkan gambar dan video yang stabil dan lebih smooth.

Dari segi kualiti gambar dan video, model ini mampu merakam dengan resolusi 4K dengan 60fps. DJI turut menyertakan teknologi HDR dalam memberikan efek warna yang lebih menarik disetiap gambar dan video yang diambil. Seperti juga model keluaran GoPro, DJI Osmo Action turut hadir dengan penawaran kalis air dengan ketahanan tekanan air sehingga 11 meter.

Lebih menarik, aksesori GoPro seperti mount disahkan mampu digunakan dan dipadankan pada DJI Osmo Action. Dalam erti kata lain, tidak ada masalah sekiranya terdapat pengguna GoPro yang mahu beralih ke DJI.

DJI Osmo Action bakal mula berada di pasaran tidak lama lagi dengan harga sekitar $350 (RM1460.72). Dengan harga penawaran yang sedikit rendah berbanding GoPro Hero 7 pastinya dua model ini seringkali bakal menjadi perbandingan buat anda yang berminat untuk mendapatkan kamera aksi.


3 Perkara Anda Boleh Jangkakan Buat OnePlus 5 Selain Daripada RAM 8 GB

Kurang lebih sebulan sahaja lagi sebulan OnePlus selaku smartphone flagship buat jenama ini pada tahun lepas menyambut ulang tahunnya yang pertama. Hal ini juga bermakna OnePlus tidak lama lagi akan mengeluarkan model terbaru yang dinamakan OnePlus 5.

Mengapa bukan OnePlus 4? Dikhabarkan pihak OnePlus tidak berminat untuk menggunakan nama model OnePlus 4 atas sebab angka 4 yang membawa maksud yang kurang elok seterunya berpihak untuk melangkau ke OnePlus 5.

Dalam pada itu? mampuhkah jenama yang baru semakin dikenali ramai ini mengekalkan identiti mereka sebagai flagship killer sekali lagi? Tahun lepas OnePlus berjaya menjadi trendsetter atau antara smartphone yang terawal menggunakan RAM 6 GB.

Nak tahu apa lagi pembaharuan terbaru daripada OnePlus? Berikut merupakan 3 perkara yang dapat kami kongsikan berdasarkan ura-ura yang semakin kuat dibincangkan.

Sekilas pandang boleh dikatakan OnePlus menggunakan rekabentuk dan material yang sama seperti OnePlus 5. Walaubagaimanapun, satu perkara yang paling kontra seperti yang tertera di dalam gambar dalah penggunaan dwi-kamera. Sesuatu yang dinantikan buat para pengguna sebelum ini.

Ketiadaan fingerprint scanner dibahagian belakang juga menandakan model terbaru ini sedikit sebanyak bakal mengikuti acuan sepertimana OnePlus 3 dan OnePlus 3T. Dalam erti kata lain, pengguna tidak akan menerima sebuah smartphone yang bezel-less atau atau penguasaan skrin yang penuh seperti Samsung Galaxy S8.

Untuk pengetahuan anda, spesifikasi OnePlus 5 antara yang terawal dibincangkan berbanding kamera dan rekabnetuknya. Mungkin juga disebabkan jenamanya yang sememangnya terkenal dengan smartphone berspesifikasi tinggi dengan harga mampu milik.

Dikhabarkan OnePlus 5 bakal menggunakan Snapdragon 835 dan dikuasakan dengan RAM 8 GB. Ya, sekiranya OnePlus berjaya dilancarkan seawal bulan depan, mereka bakal menjadi jenama smartphone pertama yang menggunakan RAM sehingga 8 GB.

Adakah releven menggunakan RAM sehingga 8 GB? Mungkin kurang releven ketika ini memandangkan RAM 6 GB yang tersedia di OnePlus 3 juga sudah cukup baik namun penggunaan RAM yang besar ini bermakna model ini mampu bertahan dan menjalankan aplikasi dengan baik meskipun selepas 2 atau 3 tahun digunakan. Good job OnePlus!

Dari segi skrin, OnePlus berpihak untuk menggunakan saiz skrin yang sama iaitu 5.5-inci dan kemungkinan bakal hadir dengan paparan 2K (1440 x 2560 pixels). Oxygen OS masih lagi menjadi ROM rasmi buat OnePlus terbaru dan dikuasakan melalui Android versi terbaru.

Seperti yang dapat anda lihat, OnePlus 5 bakal menjadi smartphone pertama keluaran jenama ini yang menggunakan dwi-kamera. Dua kamera 16-megapixel bakal dipadankan di bahagian belakang membolehkan imej yang terbaik dapat dihasilkan.

Berdasarkan maklumat yang baru diterima, dikhabarkan OnePlus sedang melakukan kerjasama bersama DxOMark selaku syarikat yang mengesahkan kualiti kamera smartphone. Setakat ini, masih belum banyak rumour atau pengesahan rasmi daripada OnePlus mengenai kamera OnePlus 5 kecuali gambar yang baru sahaja dikongsikan ini.

Can you tell which photo was taken with the OnePlus 5? pic.twitter.com/Pd27la4ewn

Kami yakin anda semua tahu kamera mana yang menghasilkan gambar yang lebih baik di dalam gambar ini. Walaubagaimanapun, sama-sama kita nantikan pelancaran rasmi daripada pihak OnePlus. Kemungkinan pertengahan bulan Jun bakal menjadi saksi buat pelancaran flagship terbaru daripada OnePlus ini.


DJI Lancarkan RS 2 Dan RSC 2, Gimbal Yang Lebih Ringan, Kukuh Dan Pintar

Berjaya menjadi pengeluar dron popular di dunia, DJI pada kali ini telah melancarkan dua model gimbal terbaharu iaitu RS 2 dan RSC 2. Meneruskan legasi siri Ronin, kedua-dua model ini menjanjikan pembaharuan baharu dalam dunia gimbal.

Pada kali ini, DJI menjanjikan rekaan yang serba baharu dalam menawarkan gimbal yang lebih versatil dan kukuh khusus buat penghasil konten serta pembuat filem menerusi penawaran gimbal 3-axis camera.

Menerusi model baharu yang dilancarkan DJI pada kali ini, DJI RS2 dilaporkan hadir dengan berat serendah 1.3kg sahaja serta mampu menyokong bebanan kamera terdiri daripada DSLR dan sebagainya sehingga 4.5kg.

DJI RSC2 selaku model yang lebih kecil pula hadir dengan berat 1.2kg. Rekannya yang mudah dilipat membuatkan model ini lebih mudah untuk disimpan. Penawaran skrin sesentuh 1.4-inci secara tidak langsung membuatkan penggunaan gimbal ini lebih mudah serta buat para pengguna.

Selain itu, kedua-dua model ini turut menyokong Titan Stabilization Algorithm dimana gimbal keluaran DJI ini mampu mengesan sudut sinematik seperti yang diidamkan pengguna dengan mudah.

Bukan itu sahaja, sokongan perisian SuperSmooth bakal menjanjikan pengguna dengan rakaman dengan kurang gegaran serta kelihatan lancar meskipun objek yang dirakam bergerak dengan pantas.

Mengulas dari segi harga, DJI RS2 sedia ditawarkan secara rasmi di Malaysia dengan harga RM3,299 manakala DJI RSC 2 sedia ditawarkan dengan harga RM1,699 dan RM2,549 buat pakej kombo.

Pada tahun lalu, DJI telah melancarkan Osmo Action sebagai pesaing utama buat GoPro Hero 7.

DJI Lancarkan Osmo Action, Pesaing Utama GoPro Hero 7

DJI Osmo Pocket Sedia Ditempah Di Malaysia Dengan Harga RM1,550


DJI Malaysia Melancarkan Mavic 2 Pro dan Zoom

DJI Malaysia pada minggu ini mengumumkan bahawa dua model terbaru iaitu Mavic 2 Pro dan Mavic 2 Zoom mereka secara rasminya masuki pasaran Malaysia menerusi pengedar ECS STAR semalam.

Kedua-dua model terbaru masih mengekal ciri-ciri rekaan lama dengan penambahan baru pada dalaman iaitu kamera, bateri dan keselamatan. Kedua-dua model ini mampu merakam video berdurasi 4K dan menyokong rakaman video timelapse dan mempunyai 10 sensor. Dron ini mampu terbang di udara selama 31 minit.

Perbezaan antara Mavic 2 Pro dan Mavic 2 Zoom ialah spefikasi kamera. Mavic 2 Pro merupakan model yang ditawarkan spekfikasi tinggi siri Mavic. Ia menggunakan kamera jenama Hasselblad antara jenama terkenal penghasilan kamera. Manakala Mavic 2 Zoom pula menawarkan penggunaan asas. Model ini dilengkapi dengan fungsi zoom optikal 28-48mm yang membolehkan rakam video lebih dekat walaupun ketika lebih terbang.

DJI juga telah umum harga rasmi untuk Mavic 2 Pro dan Mavic 2 Zoom. Mavic 2 Pro dijual dengan harga RM 6,599 manakala Mavic 2 Zoom pula dijual pada harga RM 5,699. Pembelian ini didatangkan bersama bateri, pengecas bateri, alat kawalan jauh dan juga empat pasang kipas.

Jika pengguna ingin penambahan, DJI juga turut sertakan Fly More disertakan dua bateri tambahan, pengecas bateri berangkai, pengecas bateri dron diguna dalam kereta dua pasang kipas dan juga beg khusus untuk kesemua ini pada harga RM 1,399. Buat anda yang berminat, anda boleh mendapatkannya pada hujung bulan ini pada pengedar sah mereka dan laman rasmi jualan di Lazada.


DJI Mavic Air, Dron Kompak Dengan Penawaran Spesifikasi Seakan Sempurna

DJI pada hari ini telah melancarkan model dron terbaru mereka DJI Mavic Air. Melalui model ini, DJI telah menjanjikan pengguna sebuah dron dengan saiz yang kompak, ringan serta dikuasakan dengan spesifikasi yang tinggi.

Menyoal dari segi spesifikasi, DJI Mavic Air disertakan dengan kamera dengan resolusi 4K. Gambar 12-megapixel ketika bergerak manakala gambar panorama dengan saiz 32-megapixel antara yang pengguna boleh dapatkan dengan penggunaan kamera DJI Mavic Air.

Pengguna berpeluang merakam video 1080p dalam paparan 120fps untuk mendapatkan footage slow-mo dan video 4K dalam 30fps. Penawaran gimbal tiga-axis sekaligus bakal membuatkan gambar yang diambil tampak lebih stabil.

Dari segi masa penerbangan, DJI Mavic Air mampu bertahan selama 21 minit diudara dengan kelajuan sehingga 67.6 km/h. Dalam erti kata lain, model terbaru ini mampu terbang dengan lebih laju berbanding DJI Mavic Pro.

DJI Mavic Air bakal mula ditawarkan tidak lagi dengan harga yang lebih mahal berbanding DJI Spark dan sedikit rendah berbanding model DJI Mavic Pro. DJI Mavic Air bakal mula ditawarkan dengan harga $799 (~RM3,130.08) dengan 3 pilihan warna iaitu Arctic White, Onyx Black dan Flame Red.

Buat anda yang mahu mencari dron model pertengahan serta mementingkan masa penerbangan yang lama dan kompak, DJI Mavic Pro antara yang anda boleh pertimbangkan sekiranya harga bukan masalah bagi anda.

Berikut merupakan perbandingan DJI Mavic Air bersama DJI Mavic Pro yang dibuat oleh YouTuber terkenal, Casey Neistat.

Baca lagi: 3 Sebab Mengapa DJI Spark Merupakan Dron Permulaan Terbaik Buat Anda


DJI Osmo Mobile 2 Bakal Ditawarkan Dengan Harga Tidak Sampai RM600

Selepas beberapa tahun melancarkan DJI Osmo Mobile yang digunakan sebagai monopod dan stabilizer khusus buat smartphone, DJI pada hari ini telah melancarkan model terbaru mereka Osmo Mobile 2 yang hadir dengan beberapa ciri terkini.

Melalui model terbaru ini, DJI menjanjikan ketahanan bateri yang lebih lama serta penawaran rakaman dalam mod potret untuk kegunaan IG Live atau Facebook Live. Terbaru, DJI telah mengumumkan harga bagi DJI Osmo Mobile 2 dan tanda harga yang diumumkan sangat mengejutkan kami.

Jika DJI Osmo Mobile sebelum ini ditawarkan pada harga RM1,376, model terbaru ini bakal ditawarkan dengan harga RM595 sahaja. Harga yang sangat rendah dan berbaloi untuk didapatkan sekiranya anda berminat untuk merakam video menggunakan smartphone anda.

Perbezaan harga yang sangat ketara bagi kedua-dua model ini. Berdasarkan tinjauan kami, DJI Osmo Mobile versi pertama masih lagi dijual dengan harga yang tinggi manakala model terpakai dijual pada harga RM800.

Buat anda yang berhajat untuk mendapatkan DJI Osmo Mobile 2, kami sarankan untuk tunggu seketika kerana model ini bakal ditawarkan secara rasmi pada bulan Mac ini.


DJI Perkenalkan Osmo Mobile 2 Khusus Buat Pengguna Smartphone

Selepas beberapa tahun melancarkan DJI Osmo Mobile yang digunakan sebagai monopod dan stabilizer khusus buat smartphone, DJI pada hari ini telah melancarkan model terbaru mereka Osmo Mobile 2 yang hadir dengan beberapa ciri terkini.

Melalui model terbaru Osmo Mobile 2, DJI telah memperkenalkan sebuah ciri terbaru dimana pengguna berpeluang merakam video dalam mode potret. Untuk pengetahuan anda rakaman dalam potret ini diperkenalkan selepas orang ramai lebih cenderung untuk menjalankan sesi live di Instagram dan Facebook dalam mode potret.

Antara perubahan lain yang diperkenalkan adalah penggunaan material berkualiti tinggi pada Osmo Mobile disamping penawaran bateri yang lebih lama berbanding model sebelumnya.

Menariknya mengenai model terbaru, DJI telah menawarkan Osmo Mobile 2 dengan harga yang lebih rendah berbanding model sebelumnya. Pengguna boleh mendapatkan DJI Osmo Mobile 2 dengan harga sekitar $129 (~RM514.39) berbanding model sebelumnya yang ditawarkan dengan harga $200 (~RM797.50).

Buat anda yang kerap merakam video atau ingin memulakan vlog, mendapatkan DJI Osmo Mobile 2 untuk dipadankan bersama smartphone anda antara pilihan yang baik.


DJI Osmo Pocket Sedia Ditempah Di Malaysia Dengan Harga RM1,550

Sejak mula diperkenalkan, DJI Osmo bukan sahaja membuatkan para vlogger sahaja teruja, malah orang ramai turut berminat untuk mendapatkannya. Rekaannya yang moden serta mudah dibawa antara yang membuatkan DJI Osmo Pocket menjadi idaman ramai .

Seminggu selepas pelancaran rasmi, nampaknya DJI Osmo sudah mula ditawarkan secara pra-tempah di Malaysia dengan harga penawaran RM1,550.00. Menurut laman jualan, para pengguna berpeluang membuat tempahan serta mendapatkannya pada awal Januari.

DJI Osmo Pocket turut dilengkapkan dengan kamera bersensor 12-Megapixel f/2.0 dengan kemampuan rakaman video 4K 60fps. Sokongan mikroSD sehingga 256GB antara yang tersedia. Lebih menarik, disebalik saiznya yang kecil, DJI Osmo Pocket turut menawarkan skrin bersaiz 1-inci bagi memudahkan pengguna melihatnya secara terus daripada gimbal ini.

DJI Osmo Pocket bakal mula ditawarkan seawal 15 Disember ini dengan harga sekitar RM1,550.00. Adakah berbaloi? Pada kami ianya sebuah inovasi yang baru dalam industri gimbal dan sangat berbaloi untuk didapatkan buat mereka yang kerap melakukan vlog. Buat anda yang berminat anda boleh klik di sini untuk menempah.


DJI Perkenalkan Osmo Pocket, Gimbal Kompak Khusus Buat Vlogger

Sudah menjadi keperluan buat mereka yang mahu melakukan vlog, live video serta mendapatkan rakaman video tanpa sebarang gegaran dengan mendapatkan gimbal. Walaubagaimanapun, penawaran gimbal yang besar dan memakan ruang di dalam beg antara yang membuatkan proses merakam vlog dan sebagainya melecehkan.

Melihat kepada masalah yang sering berlaku, DJI telah memperkenalkan produk terbaru mereka iaitu DJI Osmo Pocket. Hadir dengan saiz kecil seberat 116, gimbal ini berjaya menawarkan pengalaman penggunaan yang lebih selesa buat para pengguna.

DJI Osmo Pocket bakal mula ditawarkan seawal 15 Disember ini dengan harga permulaan $349 (RM1,462.41). Adakah berbaloi? Pada kami ianya sebuah inovasi yang baru dalam industri gimbal dan sangat berbaloi untuk didapatkan buat mereka yang kerap melakukan vlog.


DJI Pocket 2, Kamera Mini Dengan Resolusi 4K Berharga Serendah RM1,549

Pernahkah anda membayangkan terdapat sebuah kamera yang kecil, dilengkapi gimbal, mempunyai sensor sebesar 64-megapixel dan mampu merakam video resolusi 4K dengan 60fps?

Seakan tidak mustahil namun semua ini berjaya direalisasikan oleh DJI Pocket 2. Hadir dengan rekaan yang kecil, ringan dan unik, DJI Pocket 2 dihasilkan khusus untuk anda bawa kemana saja anda berada dengan mudah.

Sekiranya anda merupakan seorang yang sering merakam detik indah atau merupakan seorang YouTuber, DJI Pocket 2 mungkin kamera yang dicari selama ini. Dilengkapi dengan teknologi active tracking serta gimbal yang terbina membuatkan anda tidak lagi perlu risau masalah video bergegar sebaik sahaja selepas dirakam.

Nak tahu apa yang lebih best? DJI Pocket 2 turut dilengkapi dengan wireless mic sekaligus membuatkan rakaman anda lebih mudah. Oh ya, sokongan live stream juga tersedia buat model ini membolehkan pengguna live stream dengan mudah tanpa memerlukan ruang yang besar.

DJI Pocket 2 hadir dengan dua pilihan buat para pengguna. DJI Pocket 2 dengan Mini Control Stick dan tapak pelekap tripod sedia ditawarkan dengan harga serendah RM1,549.

DJI Pocket 2 Creator Combo pula hadir dengan lebih banyak aksesori buat para pengguna terdiri daripada Mini Control Stick, tapak pelekap tripod, lensa sudut lebar, mikrofon tanpa wayar + cermin depan, Do-It-All Handle, dan micro tripod pada harga jualan RM2,169. Pada kami, DJI Pocket 2 sememangnya pilihan berbaloi buat mereka yang kerap membuat vlog.

Sebelum ini DJI baru sahaja melancarkan gimbal RS 2 dan RSC 2 untuk kegunaan profesional.

DJI Lancarkan RS 2 Dan RSC 2, Gimbal Yang Lebih Ringan, Kukuh Dan Pintar

DJI Lancarkan Osmo Action, Pesaing Utama GoPro Hero 7


3 Sebab Mengapa DJI Spark Merupakan Dron Permulaan Terbaik Buat Anda

Sekiranya anda ingin mula berjinak-jinak dengan dron atau ingin menjadi drone pilot, DJI Spark antara dron permulaan yang baik. Sesuai dengan keluarannya sebagai model entry level DJI, Spark ternyata berjaya menawarkan beberapa fungsi futuristik yang hanya bakal membantu anda mengawal dron dengan lebih baik.

Berikut merupakan 3 sebab mengapa DJI Spark merupakan dron pilihan terbaik untuk buat anda yang ingin menjadi drone pilot.

Ketika diumumkan DJI Spark dengan penyediaan sokongan gesture, kami berpendapat fungsi ini hanyalah sekadar gimik. Namun telahan kami salah setelah mendapati gesture daripada DJI Spark berjaya memberikan apa yang dimahukan buat pengguna baru iaitu pengawalan yang mudah dan kecekapan kamera.

Hanya semudah mengawal dron menggunakan tangan anda tanpa menggunakan remote, dron sudahpun dapat diterbangkan berdasarkan arah tangan anda.

Sekiranya anda ingin mengambil gambar, cukup dengan membuat gesture tangan seperti pada gambar diatas untuk membolehkan DJI Spark mengambil posisi terbaik untuk mendapatkan foto terbaik anda. Menarik bukan?

Disertakan dengan kamera 12-megapixel, DJI berjaya menyertakan sebuah kamera yang cukup berkualiti tunggi untuk kegunaan swafoto serta merakam panorama dengan menarik.

Penyertaan gimbal pada DJI Spark juga membolehkan dron ini mengambil gambar dalam keadaan yang stabil dan tidak bergegar. Tidak mengejutkan untuk mengetahui DJI Spark berjaya tersenarai sebagai ‘best selfie dron’ melalui laman dronerush.

Sebelum pelancaran DJI Spark, jenama ini sering mengeluarkan dron berkualiti tinggi yang turut diumumkan dengan harga yang agak premium. Melalui model ini, DJI sengaja mengeluarkan sebuah dron yang hadir dengan fungsi futuristik namun ditawarkan dengan harga yang mampu milik.

Tidak hanya hadir dengan body yang kecil dan kompak, anda sebenarnya turut berpeluang untuk mengawal DJI Spark hanya menggunakan smartphone anda sahaja. Jimat ruang beg anda sekiranya ingin menggunanya sewaktu travel.

Khas buat anda yang berminat untuk mencuba bermain dron, DJI Spark merupakan dron permulaan yang terbaik anda boleh dapatkan. Ketika ini, Lazada turut menawarkan DJI Spark Alpine White yang turut disertakan dengan waranti sehingga 18 bulan. Anda boleh dapatkannya di sini dengan diskaun sehingga 22%.

Tonton video review DJI Spark dibawah untuk mengetahui bagaimana anda dapat mengawal sebuah dron seperti seorang Jedi.


DJI Tello Dilancarkan Dengan Edisi Khas Iron Man

Penggemar dron yang mengikuti perkembangan produk tersebut pastinya mengetahui mengenai kewujudan dron terkecil dan murah yang dipasarkan di Malaysia, dikenali sebagai DJI Tello. Bersempena dengan tayangan filem ‘Avengers: End Game’ hujung bulan ini DJI Tello memperkenalkan dron edisi terhad Iron Man.

Sama seperti rekaan yang lain, dron edisi khas ini juga ditampilkan dengan rekaan sistem 4 kipas dan dilengkapi dengan rakaman video 720p dan kamera 5-megapixel yang mampu terbang selama 13 minit. Warna merah dengan kemasan jalur emas digunakan untuk keseluruhan rekaan ini yang signifikan dengan identiti Stark Industries.

Penggemar dron boleh memiliki dron edisi terhad ini dengan harga serendah $129 (RM528) sahaja. Pembelian boleh dibuat di laman web DJI Store yang menawarkan penghantaran percuma seluruh dunia.


3 Jenis Gangguan Kewangan Yang Bakal Susahkan Hidup Orang Muda

Ramai orang muda mengalami masalah dalam mencapai objektif kewangan yang sihat kerana terhalang oleh perkara-perkara yang bersifat “distraction”.

Anda tidak perlu ada ijazah dalam ekonomi atau pengurusan kewangan untuk mengenal pasti faktor-faktor ini. Cukup dengan belajar daripada pengalaman hidup, samada pengalaman diri sendiri atau pengalaman orang-orang lain.

Bahkan adalah lebih mudah dan menjimatkan sekiranya anda belajar daripada kesilapan orang lain berbanding membuat kesilapan sendiri dan menyesal di kemudian hari.

Distraction dalam perancangan kewangan boleh disimpulkan dalam 3 kategori utama:

Jejak sahaja ke alam pekerjaan anda secara perlahan-lahan akan terdedah dengan pelbagai peringkat lapisan orang bekerjaya dan berjaya.

Anda akan mula bergaul dengan golongan-golongan dari peringkat eksekutif, pengurusan, orang-orang politik, pemilik-pemilik bisnes dan yang seumpamanya.

Kesilapan yang dilakukan ramai orang muda pada ketika ini ialah timbulnya kecenderungan untuk mensasarkan gaya hidup mewah yang dipamerkan oleh individu-individu ini namun melalui perspektif yang salah.

Masa ini mereka mula berangan-angan untuk kaya tetapi mereka tidak sedar penat lelah dan kesusahan yang telah dilalui golongan ini untuk mencapai tahap yang sedang mereka nikmati.

Orang muda yang berakal pendek pada ketika ini bakal mudah terjerat dengan pelbagai skim cepat kaya, MLM, dan pelaburan tidak sah.

Paling teruk, mereka ingin “rasa kaya” dengan cepat dan kaedahnya pada ketika itu ialah dengan membuat pinjaman tunai daripada bank atau memohon kredit kad supaya boleh hidup gaya orang kaya tanpa perlu usaha.

Ada anak muda berbelanja tinggi untuk kelihatan cantik/kacak dan bergaya. Ramai orang muda seperti anda yang terkena kejutan budaya ini sewaktu mula bekerja.

Mereka berhabisan wang untuk bergaya supaya dapat rasa berdiri sama tinggi, duduk sama rendah dengan kawan-kawan sepejabat. Lebih berprestij syarikat di mana mereka bekerja, akan jadi lebih besar belanja mereka berfesyen.

Tahukah anda, wang yang anda habiskan untuk hidup bergaya seperti merokok dan minum di Starbuck sekiranya disimpan boleh berjumlah ribuan ringgit setahun?

Bayangkan wang ini sekiranya disimpan dalam saham amanah dan dibiarkan selepas 30 tahun dengan compounding interest bakal menjadi satu jumlah yang sangat signifikan.

Amalan “nanti dulu, belum masa, lambat lagi, belum perlu” adalah sikap-sikap yang sangat berbahaya jika anda amalkan bermula pada peringkat usia begini.

Akibatnya, segala perkara berkaitan kewangan anda letakkan sebagai sesuatu yang bukan dalam senarai prioriti. Anda kata kepada diri sendiri yang anda masih ada masa beberapa tahun untuk menikmati zaman bujang.

Selepas itu segalanya akan jadi tertangguh. Anda tangguh untuk menyimpan, tangguh untuk bajet wang gaji, tangguh untuk melabur, tangguh tambah ilmu, tangguh untuk naik taraf skil dan lain-lain.

Anda bakal tangguh segala-galanya termasuklah keupayaan anda sebenarnya untuk hidup senang lebih awal.

3 jenis distraction ini boleh mengakibatkan anda terjerumus dalam lebih banyak masalah kewangan dan bakal menggugat perancangan masa depan, antaranya:

Contoh: hutang kereta yang tidak perlu, hutang personal loan kerana ingin kahwin grand, hutang personal loan kerana masuk skim cepat kaya dan MLM.

Contoh: membeli-belah perkara-perkara yang tidak perlu dan tidak mampu, untuk bayar ansuran hutang bank yang anda buat dalam contoh pertama (gali lubang lain untuk kambus lubang sedia ada).

Tidak layak membuat pinjaman berikutan 2 hutang yang disebut di atas, tiada wang simpanan untuk deposit rumah baru-baru

Tiada keupayaan untuk pencen dengan selesa, terpaksa berterusan bekerja sehingga mati

Tidak boleh tangani situasi-situasi luar jangka yang memerlukan peruntukan kewangan seperti sakit kritikal dan seumpamanya, terpaksa membuat hutang baru.

Berhati-hati dengan distraction kewangan yang telah disebutkan di atas. Kenalpasti matlamat jangka panjang anda dan rangka satu plan kewangan dan patuhinya dengan berdisiplin.

Perjalanan hidup anda masih panjang. Jangan jadikan ianya terbengkalai hanya kerana pengurusan kewangan yang tidak betul.

Kesanggupan anda untuk menangguhkan kepuasan yang bersifat seketika bakal menentukan kepuasan hidup jangka panjang anda kelak.


DNB Kini Berjaya Capai Hampir 50% Liputan Rangkaian 5G Di Malaysia, Lepasi Sasaran Awal

Pada tahun lalu, Digital Nasional Berhad (DNB) dilihat sangat giat memperluaskan liputan servis 5G di seluruh Malaysia dalam mencapai sasaran yang ditetapkan. Ramai pengguna sudah boleh mula menggunakan servis 5G pada hari ini.

DNB kini mengumumkan mereka telah berjaya melangkaui sasaran awal sebanyak 40% liputan 5G di kawasan berpenduduk yang disasarkan untuk 2022. Pada ketika ini, DNB sedia menfokuskan kepada pelaksanaan rangkaian 5G dengan sasaran liputan 80% di Malaysia menjelang akhir tahun 2023.

Menurut maklumat angka semasa yang dikongsi, DNB mengatakan rangkaian 5G kini meliputi 47.1% kawasan berpenduduk di seluruh Malaysia. Menariknya, DNB mengatakan juga liputan 5G telah mencapai 90% kawasan berpenduduk di Kuala Lumpur, Putrajaya dan Selangor.

Sementara di Johor, Melaka dan Negeri Sembilan pula, ia telah mencapai liputan sekitar 50% kawasan berpenduduk. Angka ini dijangka akan terus meningkat selaras dengan perluasan di kawasan-kawasan baharu di seluruh negara.

Ketika ini, CelcomDigi, Telekom Malaysia, U Mobile dan Yes telah menyediakan perkhidmatan 5G kepada lebih 20 juta pelanggan mereka. Sementara syarikat Maxis pula masih belum menerima akses perkhidmata 5G kerana masih menunggu kelulusan pemegang saham mereka pada bulan ini.


‘DNB Perlu Jelaskan Bagaimana Angka Diperoleh Untuk Peratus Liputan Rangkaian 5G’- Fahmi Fadzil

Semalam, DNB telah mengumumkan pelaksanaan rangkaian 5G di Malaysia telah mencecah hampir 50% liputan di kawasan berpenduduk pada akhir 2022. Bagaimanapun, kenyataan ini seperti tidak realistik kerana masih ramai yang mengalami isu rangkaian internet yang lemah walaupun berada di bandar.

Susulan itu, Menteri Komunikasi dan Digital, Fahmi Fadzil telah meminta DNB untuk menjelaskan bagaimana mencapai angka liputan yang diperkatakan itu. Tambahnya, Suruhanjaya Komunikasi dan Multimedia Malaysia (SKMM) pada ketika ini masih belum mengesahkan maklumat itu.

I think @DNB_Official must explain how they arrived at these figures.@MCMC_RASMI has not yet verified this info.

Next time I don’t think DNB should publish prior to verification. https://t.co/JHjCipq6LJ

— Fahmi Fadzil 🇲🇾 (@fahmi_fadzil) January 3, 2023

Menteri juga meminta pihak DNB agar tidak menerbitkan sebarang info tanpa pengesahan selepas ini. Seperti indah khabar dari rupa sahaja, angka yang diberikan sangat positif namun majoriti pengguna masih mengalami isu akses internet yang teruk lebih-lebih lagi di kawasan pendalaman.

Terdahulu, DNB memaklumkan sedia menfokuskan kepada pelaksanaan rangkaian 5G dengan sasaran liputan 80% di Malaysia menjelang akhir tahun 2023. Diharapkan pihak DNB boleh mencapai sasaran yang ditetapkan dengan tindakan produktif dalam memperluaskan fasiliti rangkaian di seluruh Malaysia.


‘Do Some Exercise La’ – Wanita Ini ‘Disekolahkan’ Pemandu Kerana Tempah E-Hailing Dalam Jarak Yang Pendek

Sejak pengenalan servis e-hailing di Malaysia, ramai sedia maklum di mana bergerak ke sesebuah kawasan menjadi lebih mudah.

Semudah membuat pesanan melalui aplikasi dan bersetuju dengan harga yang tertera maka kereta e-hailing pun tiba untuk membawa penumpang ke destinasi yang ingin dituju.

Dalam pada itu, lain ceritanya pada kali ini apabila seorang wanita meluahkan perasaan di Facebook di mana beliau ‘disekolahkan’ oleh pemandu e-hailing sendiri  hanya kerana memesan dalam jarak yang dekat.

Difahamkan beliau membuat pesanan tersebut berikutan keadaan cuaca yang panas serta mahu menjimatkan masa untuk tiba ke destinasi. Sanggup membayar bagi destinasi tersebut antara sebut utama beliau memilih servis e-hailing walaupun jarak yang dekat.

Walau bagaimanapun, beliau mendapat respon yang berbeza daripada pemandu e-hailing apabila pemandu ini bertanyakan semula beliau sekiranya beliau mahu terus mengambil servis e-hailing dalam jarak yang dekat.

‘Take an umbrella and do some exercise la’, respon pemandu e-hailing tersebut. Tindakan pemandu ini secara tidak langsung turut membuatkan beliau memilih untuk membatalkan perjalanan bersama pemandu tersebut.

Wanita ini turut berkongsi di Facebook dengan mendedahkan nama penuh serta nombor pendaftaran kereta e-hailing itu kepada orang ramai di mana beliau telah menerima respon yang berbeza di kalangan netizen.

Terdapat yang netizen yang bersetuju dengan pendapat pemandu e-hailing tersebut di mana jarak yang dekat lebih baik berjalan sahaja.

Tidak kurang juga yang membincangkan soal kos dan keuntungan di mana tidak berbaloi bagi pemandu e-hailing mendapatkan servis harga yang rendah hanya untuk perjalanan yang pendek.

Sementara itu, terdapat segelintir netizen yang bersetuju dengan pilihan wanita tersebut kerana beliau turut mengalami perkara yang sama berikutan membawa barangan yang banyak serta anak kecil.

Berikutan perkongsian wanita ini yang tular, Jensen Chong selaku pemandu e-hailing tersebut menerusi Facebook turut tampil membuat permohonan maaf secara terbuka kepada wanita tersebut.

Jensen Chong turut mahu perkongsian wanita ini diturunkan dalam tempoh 24 jam dan sekiranya masih diturunkan, beliau sedia untuk membuat laporan polis serta serta menfailkan saman ekoran melanggar privasi Facebook beliau.

Difahamkan isu ini bukanlah suatu yang isu. Malah sudah berlarutan lama melibatkan pemandu dan juga penumpang e-hailing. Bagaimana pula dengan anda? Adakah anda bersetuju dengan pemilihan wanita ini untuk mengambil servis e-hailing dalam jarak yang pendek atau sebaliknya?


Aku Masih Ingat Doa Seorang Anak Yatim 16 Tahun Lepas Dan Ini Yang Berlaku Kini

Pada 28 Mac 2005, berlaku gempa bumi kuat di Pulau Nias, Sumatera hingga menyebabkan hampir 2,000 orang terbunuh. Bos aku, Datuk Zaini Hassan kemudian mengarahkan aku dan jurufoto, Eim Khalid serta Raja Jaafar membuat liputan di sana.

Ketika itu kami menemui sebuah rumah anak yatim yang rosak teruk, ada hampir 30 orang penghuni di dalamnya. Mereka hanya tinggal dalam khemah, kesejukan, kehabisan barang makanan dan pakaian yang compang camping.

Allahyarham Tan Sri Jamaluddin Jarjis yang ketika itu membaca artikel berkenaan, membuat keputusan untuk menghulurkan sumbangan peribadinya dan meminta aku menyampaikannya kepada rumah anak yatim itu secara senyap-senyap dan tanpa pengetahuan sesiapa.

Bukan saja bantuan kecemasan, arwah juga memberi puluhan ribu ringgit untuk membaiki rumah anak yatim itu! Memegang amanahnya, aku langsung tak tulis dalam akhbar mengenai sumbangan arwah.

Dalam ramai-ramai penghuni rumah anak yatim itu, aku tertarik dengan seorang penghuni bernama Amrul Fajrin Marunduri. Walaupun dalam keadaan daif dan kesusahan, dia bilang padaku yang dia mahu belajar bersungguh-sungguh, kalau boleh sampai Jakarta, mahu jadi Ustaz dan mahu jadi Presiden Indonesia!

Ketika itu aku katakan pada Amrul: “Tiada yang mustahil dik, janji kamu kena belajar sungguh-sungguh, biar sampai Jakarta ya!”

Untuk pengetahun korang, Pulau Nias ni sangat jauh dari Jakarta, 1,800 kilometer! Kalau naik bot dekat 9 jam. Sampai pelabuhan terdekat di Sibolga, kita kena ke Medan ikut jalan darat lagi 8 jam.

Dari Medan naik flight ke Jakarta lagi dua jam! Pendek kata, bagi anak-anak yatim itu, dapat pergi Jakarta pun dah kira pengalaman yang paling indah!

Malam tadi Allah mempertemukan kami semula selepas 16 tahun, dalam FB lebih tepat. Ia hasil bantuan petugas Radio Republik Indonesia (RRI) Pulau Nias, Ce Deny.

Rupa-rupanya apa yang didoakan Amrul menjadi kenyataan. Dia kini sudah di Jakarta! Paling penting, dia berjaya menyambung pelajaran dalam jurusan dakwah di Sekolah Tinggi Ilmu Dakwah Dirosat Islamiyah.

Dua impiannya sudah jadi kenyataan. Mahu ke Jakarta dan mahu jadi ustaz. InsyaAllah berkat doa anak yatim sepertinya, dia mungkin bakal PRESIDEN INDONESIA!

Al-Fatihah buat Allahyarham Tan Sri Jamaluddin. Kalau dia masih hidup, tentu dia orang yang paling gembira kerana anak yatim yang dibantunya itu kini bakal bergelar ustaz.

Baca lagi: Yatim Piatu Kerana Kecuaian Orang Lain, Lelaki Ini Berkongsi Rasa Hati Beliau


Doa Tambah Isteri Secara Berjemaah, Tindakan Jabatan Agama Ini Undang Pertikaian Netizen

Seperti ramai sedia maklum, tugas jabatan agama ditubuhkan bertujuan untuk melahirkan masyarakat Madani yang menjadikan Islam suatu cara hidup yang sempurna serta memahami dan menghayati ajaran Islam yang terkandung dalam Al-Quran dan As-Sunnah.

Selain itu, jabatan ini turut bertanggungjawab menegakkan keadilan mengikut hukum-hukum Islam dan bidangkuasa yang diperuntukkan di dalam undang-undang.

Dalam pada itu, lain ceritanya pada kali ini apabila tular sebuah perkongsian video menerusi Twitter @RajaMohdShahrim yang melihatkan seorang lelaki bersongkok yang berdoa secara berjamaah agar melimpahkan rezeki dan membolehkan menambah isteri lebih daripada seorang.

JAWI..Ingat doa nak bantu fakir miskin dan asnaf… ..😆😆 pic.twitter.com/j8ZHZojba1

— BULETIN RMS (@RajaMohdShahrim) October 8, 2022

Lebih mengejutkan, dalam doa lelaki ini turut dimohonkan kepada Allah agar jabatan islam menjadi jabatan yang terbaik serta melahirkan suami yang paling ramai poligami pada jabatan tersebut.

Doa yang dilakukan secara berjemaah serta diaminkan ramai ini nyata menimbulkan pelbagai pertikaian di kalangan netizen yang pelik dengan tindakan jabatan agama untuk berdoa agar dapat berpoligami secara berjemaah dan di hadapan khalayak ramai. Berikut merupakan respon netizen terhadap isu yang berlaku.

— 0s4mu о´∀`о (@rubeemorales) October 9, 2022

Jauhkanlah golongan sebegini 😭 https://t.co/W1MX7AiR2U

— Aisha Sofea (@nuraishasofea) October 9, 2022

Apa yang mengarut sampai macam ni?JAWI ni dah tak ada kerja sangat ke? https://t.co/w3gX8IVwku

— Nor Miswary Ramli (@normiswary) October 9, 2022

Untuk pengetahuan, lelaki Islam yang beriman dibenarkan untuk berkahwin dengan empat isteri dengan syarat mampu berlaku adil. Dalam erti kata lain, adil yang dimaksudkan mampu berlaku adil kepada diri sendiri, isteri, anak-anak, pemberian nafkah dan juga penyediaan tempat tinggal.

Jawi tegur Ketua Imam di sebuah masjid yang tular baca doa tambah isteri.

Bacaan doa itu adalah di luar daripada teks doa yang ditetapkan pihak penganjur – Pengarah Jawi Datuk Mohd Ajib Ismail pic.twitter.com/BLSH5RJh6O

— Mohd Redzuan Abdul Manap (@redzuanNewsMPB) October 9, 2022

Kemas kini: pihak Jabatan Agama Islam Wilayah Persekutuan (JAWI) tampil menegur tindakan Ketua Imam di sebuah masjid yang tular baca doa tambah isteri. Difahamkan bacaan tersebut berada di luar teks doa yang ditetapkan pihak penganjur.


Hal Doa Tengah Viral, Ini 7 Jenis Yang Sudah Ada Di Kalangan Kita

Aku bukan nak kata apa sangat tentang hal doa yang sedang viral sekarang.

Cuma nak kau tahu jenis-jenis doa yang ada di kalangan kita semua, dan kau tak pernah perasan tentang itu sedangkan kau boleh lakukannya sendiri sahaja.

Doa yang ini kau biasanya buat masa solat hajat. Cara kau minta juga lain. Bersungguh-sungguh nak perkara yang kau mohonkan itu.

Tak payah fikir doa itu perlu dibuat di mana. Asal kau teringat, kau boleh sahaja ambil wudhuk dan solat dua rakaat. Apa susah?

Biasanya doa yang bersifat mengharap ini perkara yang tak ada kena mengena dengan kita secara direct.

Contohnya, kita berharap yang Israel berhenti serang Palestin. Jadi kita pun sedap-sedap cakap, “Vavilah Israel itu, tak habis-habis serang Palestin”.

Sedangkan kau boleh sahaja angkat tangan dan berdoa, “Ya Tuhan, kau bantulah Palestin dengan mengkayakan ketenteraan mereka supaya pihak jahat dan kejam itu tertakut dengan sendirinya”.

Apabila kau dianiaya, kau kerap kali cakap “doa orang teraniaya itu makbul” kahkahkah. Lepas itu kau lupa berdoa lalu kau kena aniaya lagi. Itulah kau, solat pun malas ada hati nak berdoa.

Bukan susah pun, kau berdoa supaya orang yang aniaya kau itu berubah menjadi baik dan tidak menganiaya orang lain pula. Yang selalu kita buat silap ialah kita mengutuk di dalam doa. Itu salah besar woih.

Contohnya kau doa, “Wahai Tuhan, Si Aqram ini selalu menyakiti hatiku, kau temukan dia dengan harimau jika dia ada masuk hutan nanti. Baru dia tahu sakitnya dada ini dirobek-robek dengan kata-katanya itu.”

Jika kau nak tahu, doa ibu bapa inilah yang paling senang diangkat oleh Tuhan dan dimakbulkan. Jadi, sebelum kau nak suruh emak ayah kau berdoa untuk kau, kau dulu kena berbuat baik dengan mereka.

Layan mereka, senyum dengan mereka, buatkan kopi, belikan brownies serta rajin-rajin menziarahi mereka. Bukan mengada-ngada tunjuk dekat Facebook selfie kemain sokmo siap tulis ‘I love you mamma’ padahal dekat rumah, Neslo kau pun emak kau buatkan.

Pemalas, kau lupa kau sedang menghambakan emak kau sendiri. Udah itu, kau nak emak kau berdoa untuk kau pula? Dah kau fikir mudah untuk Tuhan makbulkan doanya buat anak seperti kau? Haih.

Jika kau ada kawan-kawan yang rapat dengan kau. Rajin-rajin kau minta dia berdoa untuk kau. Bukan susah pun, kau cakap sahaja dengan dia, “Hoi Zul, kau sembahyang nanti, kau doakan aku dapat kahwin tengah bulan ini. Aku serius.”

Lalu Zul pun bangunlah solat dan mendoakan kau. Apa susah? Ini sikit-sikit suruh si Zul itu belanja kau makan, kau kedekut ya ampun. Kau fikir ada Zul itu nak doakan kau? Ptuik.

Apabila ada saudara mara, kawan serta sesiapa dalam Facebook ke sana, kau pun kirimlah doa kepada mereka.

Lalu mereka pun doakan kau. Kau pun suka apabila ia berjaya. Yang ini menjadi sokmo. Cumanya kawan-kawan, pergi ke sana bukan sekadar nak memohon hajat, pergilah juga untuk bertaubat. Cewah. Yang ini Mut ada buat baru-baru ini. Siap kasi testimoni. Haha.

Biasanya doa ini ada kaitan dengan menunaikan solat istikharah. Dan Tuhan akan berikan kau jawapan sama ada dua-tiga pilihan
kau itu mana satu yang paling betul untuk kau. Orang nak kahwin biasanya buatlah solat ini dan berdoa sungguh-sungguh. Masa itu dia takat doa untuk diri dia sahaja nak kahwin.

Lupa dia nak tambah dalam doa dia itu ayat, “Ya Allah, semoga jodoh yang ada di hadapanku ini menjadi penyedap mata dan hati buat ibu bapaku”. Yang inilah penguat kasih sayang woih. Sayang isteri, kena sayang emak ayahnya.

Sayang suami pun, kena sayang emak ayahnya juga. Walau kau menantu paling power dan ibu bapa mertua kau itu orang kampung dan tak terer macam kau, kau tetap kena hormat. Faham?

Ada banyak lagi jenis-jenis doa, contoh doa nak sembuhkan penyakit, doa tolak bala, doa nak beri hujan di kala kemarau. Semuanya ada untuk kita berbuat dan memohon dari Tuhan.

Dan kawan, sebelum kau berdoa bagai, kau kena ingat tentang satu hal yang teramat-amat penting, iaitu adab dengan Tuhan.

Jika kau berdoa sambil main game di telefon, sambil tengok Facebook, atau sekadar angkat tangan dan baca doa yang kau hafal dari sekolah itu, manalah Tuhan nak makbulkan doa kau.

Kau sedang meminta dengan Tuhan, Tuhan woih! Bukan dengan Ketua Kampung kau! Dan kau boleh relaks-relaks angkat tangan pun malas. Siap tongkat siku kau dekat peha yang semakin membesar dengan jayanya.

Baca doa pun soseh soseh punyalah laju kemain. Alasan kau, Tuhan tahu apa dalam isi hati kau. Aduhlah, memang Tuhan tahu semua, namun jika kau tak minta dengan betul, tak payah harap Tuhan akan kasi kau benda yang betul juga.

Satu hal lagi, tak payahlah nak kecoh beritahu satu dunia kau doakan itu ini kepada itu ini tentang itu ini. Doa itu hal yang kau hantar permohonan kepada Tuhan. Dan seeloknya biarlah menjadi rahsia sampai bila-bila. Melainkan kau jadi imamlah, kena baca kuat-kuat. Hihi.

Semoga menjawablah soalan orang bisnes tentang doa ini. Haih, macam-macam hal. Dari kau pergi bayar mereka berdoa, baik kau hubungi Lutfi Lokman, beliau ada buat pakej umrah. Pergi sendiri sahaja ke Makkah dan Madinah, puas hati.


‘Doakan Yang Terbaik Untuk Saya Dan Isteri’ – Syamsul Reda Dengan Sebarang Keputusan Mahkamah

Sebelum ini Syamsul Yusof menolak untuk menceraikan isteri pertama, selepas ibunya mengeluarkan kenyataan memintanya melepaskan Puteri Sarah Liyana.

Hari ini beliau mengulas mengenai keputusan Jawatankuasa Pendamai (JKP) dalam kes cerai pada Isnin depan, Syamsul berkata, dia reda dengan apa sahaja yang bakal berlaku, lapor Berita Harian.

“Insya-Allah, saya cuba reda dengan apa sahaja, mudah-mudahan begitu juga dengan Puteri Sarah.

“Saya pun tidak mahu mengeluarkan kenyataan melukakan hati Puteri Sarah lagi. Harap boleh selesai dengan baik,” katanya.

Mahkamah Rendah Syariah di sini menetapkan tarikh baharu pada 8 Mei bagi sebutan kes tuntutan nusyuz difailkan oleh Syamsul Yusof, 39, terhadap isteri pertamanya, Puteri Sarah, 38.

Syamsul ditemani peguam syarie yang mewakilinya, Azmi Mohd Rais berkata, ia berikutan Puteri Sarah tidak dapat hadir kerana tuntutan kerja di luar negara.

“Hari ini adalah sebutan nusyuz, tetapi Puteri Sarah tidak dapat hadir kerana ada urusan di luar negara.

“Saya tak mahu cakap banyak sebab takut salah cakap. Apa-apa pun, doakan yang baik-baik antara saya dan Puteri Sarah sama ada berakhir dengan baik atau tidak.

Dalam masa sama, Syamsul juga memohon orang ramai mendoakan yang terbaik buat rakan-rakannya menghadapi kemelut rumah tangga.

“Doakan yang terbaik bukan untuk saya sahaja, tetapi rakan-rakan artis lain sebab kita nampak ia jadi satu ‘trend’.

“Ini bukan perkara main-main. Ini mengenai kehidupan peribadi dan tidak nampak indah yang disangka. Inilah realiti.

“Doakanlah kami semua. Itulah hakikat sebenar,” katanya.


Doktor Haiwan Tenang Jawab Isu Gadis Bertudung Bawa Anjing ‘Bersiar-Siar’

Semalam tularnya satu video tentang sekumpulan gadis bertudung yang membawa anjing ‘berjalan-jalan’. Video berkenaan pula dirakam oleh seorang individu yang tidak dikenali.

Video berkenaan terus mendapat reaksi pelbagai daripada netizen dan reaksi negatif lebih banyak ditujukan kepada kumpulan gadis bertudung ini. Mereka dikecam, dituduh tidak tahu hukum agama kerana ‘membela anjing’.

Namun seorang doktor haiwan/veterinar, Dr.Afiq menjawab di laman Twitter tentang isu ini. Dalam statusnya, beliau menulis jika dilihat betul-betul video berkenaan, setiap gadis ini memakai kasut but dan kemungkinan besar sedang dalam tugasan.

Aktitivi walk the dog ini pula adalah satu perkara biasa kerana anjing boleh jadi aggressive jika tidak dibawa berjalan.

Ini bukan hobi, kalau hobi takkan pakai kasut boot berjalan2 dgn anjing. Salah satu tugasan vet student yg perlu bagi penjagaan anjing kena walk the dog at least once a day. Kalau tak walk anjing boleh naik gila/aggressive dan sebagainya. ☝ pic.twitter.com/We2MKmHCxZ

Ramai yang bersetuju dengan Dr.Afiq dan ramai juga yang berkata di tempat gadis itu berjalan-jalan, terletaknya animal shelter dan tidak mustahil kumpulan gadis-gadis ini sedang menjalankan tugasan yang sedang diberi.

Kan tepi tu ada spca animal shelter. Orang malaysia ni pun fikir nak viral je kerja. Piang betul https://t.co/4AmGi7yFaC

— Asyraf Farhan (@AsyrafFarhan27) July 3, 2018

Netizen pula memilih untuk membuat tuduhan serkap jarang tanpa mengkaji asas sebenar sesuatu video. Yang perlu dipersalahkan adalah orang yang merakam video ini. Apalah salahnya beliau turun dari kereta dan bertanya sendiri kepada kumpulan gadis ini apa yang sedang mereka lakukan.

Jika beliau tahu, pastinya tone video ini juga akan berubah. Ingatlah, di dalam Islam hukum memfitnah itu lebih besar bahayanya daripada membunuh. Jika bersentuhan dengan anjing dalam keadaaan basah pula, hukumnya hanya perlu basuh dengan air tanah.

Jadi selepas ini, jadilah netizen yang berhemah dengan membuat kajian terlebih dahulu sebelum mengecam sesuatu video atau gambar.


Doctor Strange 2 Bakal Hadir Di Pawagam Menjelang 2021

Berjaya memain watak penting dalam Avengers serta memikat perhatian melalui filem Doctor Strange berjaya membuatkan filem ini menerima filem sekuel terbaru.

Melalui laporan daripada The Hollywood Reporter, filem terbaru ini sekali lagi bakal diarahkan oleh Scott Derrickson. Walau bagaimanapun, difahamkan Marvel kini masih dalam proses dalam mencari penulis skrip bagi filem terbaru mereka yang bakal mula dijalankan produksi menjelang 2020.

Beberapa pelakon melibatkan Benedict Wong dan Rachel McAdams antara yang dijangkakan bakal tersenarai di dalam barisan pelakon sekuel filem terbaru ini. Sama sama kita nantikan sekuel terbaru filem Doctor Strange yang bakal ditayangkan pada tahun 2021 ini. Filem ini juga bakal tersenarai di dalam fasa ketiga rancangan Marvel sempena siri Avengers selepas Avengers: Endgame.


‘Doctor Strange 2’ Bakal Jadi Filem Seram Pertama MCU

Nampaknya Marvel Studios memang melakukan ékspérimentasi untuk setiap karya yang akan datang. ‘Doctor Strange and the Multiverse of Madness’ merupakan filem kedua untuk Doctor Strange ianya bakal menjadi filem seram pertama Marvel Cinematic Universe (MCU).

Pengarah Doctor Strange, Scott Derrickson berkata Strange akan berada dalam keadaan yang berada dark dan penuh misteri dalam filem keduannya. Yang pasti, treatment filem ini nanti akan lebih menyeramkan, berbeza dengan filemnya yang pertama.

It’s true, it wasn’t a dream. Elizabeth Olsen will star in Doctor Strange in the Multiverse of Madness alongside Benedict Cumberbatch. The movie ties directly with the events of WandaVision. pic.twitter.com/XO1dpftMqZ

Benedict Cumberbatch akan ditemani Elizabeth Olsen (Scarlet Witch) dalam filem ini nanti. Kuasa Scarlet Witch sangat sesuai untuk disatukan dalam filem kedua Doctor Strange ini.

Filem Doctor Strange akan dijadualkan berada di pawagam pada 7 Mei 2021, selepas siri Disney+ WandaVision yang akan dibintangi Elizabeth Olsen. Dilaporkan siri WandaVision juga akan berkait rapat dengan filem Doctor Strange 2.

Doctor Strange In the Multiverse of Madness is already my favorite movie. Marvel’s first horror film lead by Benedict Cumberbatch and Elizabeth Olsen. Now imagine if on top of that, they cast Keanu Reeves as Nightmare. The excellence. pic.twitter.com/8I9yQHfXTl

Penjahat utama yang diangkat bakal muncul dalam ‘Doctor Strange and the Multiverse of Madness’ adalah Nightmare. Dalam siri komik, Nightmare adalah penjahat pertama yang Doctor Strange perlu tumpaskan dan kedua-dua watak ini muncul buat kali pertama dalam komik Marvel ‘Strange Tales #110’.

A mere 56 years ago this month, Doctor Strange was first conjured in the pages of Strange Tales #110. #flashbackfriday pic.twitter.com/C1bEf61BvL

— stan lee (@TheRealStanLee) July 5, 2019

Ianya masih belum pasti sama ada watak Nightmare ini akan berada dalam Doctor Strange 2 atau pun tidak. Masih ingat Keanu Reeves? Beliau tidak tidak memegang mana-mana watak dalam MCU dan ada peminat yang melihat Keanu sebagai wakil terbaik untuk memegang watak Nightmare. Anda setuju?


3 Jenis Hartanah Di Malaysia Yang Anda Wajib Tahu Sebelum Beli Rumah

Siapa yang tidak ingin memiliki rumah sendiri, bukan? Sudah ada rumah, bolehlah dekorasi mengikut citarasa yang diidam-idamkan.

Tahukah anda bahawa terdapat 3 jenis hartanah di Malaysia? Seorang pengguna Twitter @aizatwms telah berkongsi ilmu berkaitan jenis hartanah di Malaysia untuk anda ketahui sebelum membeli rumah. Ayuh ikuti perkongsian beliau.

Dalam hartanah kat Malaysia ni ada 3 jenis, iaitu Undercon, Subsale & Lelong. Setiap satu ada kelebihan & kekurangan. Yang pasti, kena ada ilmu kalau nak beli rumah ni

Rumah yang dibeli daripada pemaju. Majoritinya rumah yang belum siap, tetapi ada jugak beberapa rumah yang sudah siap tapi belum terjual pun boleh dipanggil undercon.

Kelebihan untuk undercon ini adalah entry cost rendah. Maksudnya, booking RM 1000, SPA percuma, yang lain semua masuk pinjaman. Keluar duit RM1,000 sudah boleh beli rumah. Janji pinjaman lepas. Rumah baru dan boleh pilih unit mana anda nak. Installment ikut progress rumah. Rumah sudah siap, baru bayar penuh.

Bagi kekurangan beli hartanah undercon ini adalah rumah lambat lagi siap kalau tengah buat. Installment sudah kena bayar sikit sedangkan rumah tidak siap lagi. Ada risiko rumah tidak siap terutama sekali rumah baru di kawasan yang belum matang.

Rumah yang dibeli daripada pemilik rumah ataupun orang panggil rumah secondhand. Asal beli dengan orang dipanggil subsale walaupun mungkin kita sudah jadi pemilik ke-3 atau ke-4.

Kelebihan beli hartanah jenis subsale ini adalah rumah sudah siap dan boleh tengok rumah dan kawasan. Biasanya kawasan yang matang. Installment bulanan berjalan apabila bank sudah disburst. Sepanjang proses tukar nama, tidak perlu bayar installment. Kos yang terlibat jelas dari segi lawyer fees, valuation dan deposit.

Kekurangannya pula, entry kos sederhana tinggi. Nak kena prepare 10% deposit, lawyer fees, loan agreement dan valuation. Sekurang-kurangnya kena ada 15% tunai ataupun akaun 2 KWSP daripada harga rumah. Tidak boleh pilih unit sesuka hati dan mungkin dapat harga yang jual above market value.

Rumah yang sudah tidak mampu dibayar oleh pemilik dan dilelongkan oleh pelelong sama ada bank, lppsa ataupun mana-mana institusi kewangan. Rumah ini dibeli secara bidaan dan bidaan tertinggi akan menang. Biasanya bermula dengan reserve price sehingga ada orang bid paling tinggi.

Biasanya reserve price lelong ini murah berbanding subsale dan undercon. Ada potensi untuk dapat harga 50% below market value. Syarat rumah low cost pun terbatal bila masuk lelong. Jadi, ada peluang untuk beli rumah kos rendah.

Kekurangan untu beli hartanah secara lelong ini entry cost tinggi. Perlu sediakan 10% tunai daripada reserve price sebelum bida. Pinjaman kena pastikan confirm lulus. Kalau pinjaman reject lepas menang bidaan, duit 10% itu hangus. Banyak kos tersembunyi seperti tunggakan maintenance, cukai pintu ataupun cukai tanah.

Diharap perkongsian ini sedikit sebanyak dapat membantu anda yang ingin memulakan langkah membeli rumah untuk anda jadikan sebagai aset. Barulah anda tidak rasa rugi apabila membeli hartanah.

Sementara itu, kami kongsikan beberapa artikel berkaitan hartanah yang mungkin anda berminat untuk ketahui. Klik sahaja pautan di bawah ini.

11 Perkara Perlu Dipertimbang Sebelum Anak Muda Beli Rumah Pertama

10 Tip Beli Rumah Pertama Pada Usia 25 Tahun

Mulai 1 Januari 2017, Rumah Pertama Bernilai Bawah RM300k Dikecualikan Duti Setem


Doctor Strange Filem Marvel Paling ‘Mind Blown’ Dan Unik Setakat Ini

Sebenarnya sudah agak lama filem ini keluar di pawagam tetapi saya cuma berkesempatan untuk tonton filem ini semalam. Walaupun sudah agak lewat untuk membuat review filem ini tetapi saya tetap mahu buat kerana pada pandangan saya, ini adalah filem Marvel paling unik antara filem-filem Marvel yang lain.

Pada awal filem ini, saya juga agak ragu-ragu akan kemampuan Doctor Strange menarik penonton ke pawagam kerana jika dibandingkan dengan watak-watak Marvel yang lain, Doctor Strange agak underdog dan kurang dikenali. Tetapi jika di dalam Marvel Universe, Doctor Strange adalah antara watak penting kerana tidak ramai superhero Marvel yang boleh menggunakan kuasa magik.

Review saya ini akan penuh dengan spoiler sebab saya assume ramai di antara anda telah menonton filem ini di pawagam kan? Jadi review ini adalah lebih kepada perkongsian tentang bagaimana watak Doctor Strange ini akan fit  dalam siri filem Avengers yang akan datang.

Filem ini bermula dengan kehidupan Doctor Stephen Strange, seorang pakar bedah saraf yang sangat hebat. Beliau adalah seorang Doctor yang penuh dengan ego dan cuma akan mengambil kes berprofil tinggi yang boleh menaikkan nama beliau. Dalam perjalanan beliau ke satu majlis, beliau terlibat dalam satu kemalangan yang membuatkan beliau hilang keupayaan tangannya dan membuatkan beliau tidak dapat menjadi doktor bedah lagi.

Kerana terlampau terdesak untuk mendapat keupayaan tangan beliau kembali, beliau berjumpa dengan seorang bekas pesakit, Jonathan Pangborn yang dahulunya lumpuh tetapi dapat berjalan kembali selepas beliau menerima rawatan di Kamar-Taj. Maka bermulalah pengembaraan Strange ke Kathmandu, Nepal untuk menerima rawatan di Kamar-Taj. Di sana beliau menerima rawatan spiritual oleh Mordo dan The Ancient One.

Stephen Strange adalah seorang yang berfikiran logik dan tidak mempercayai sebarang konsep spiritual dan magik sehinggalah The Ancient One membuat beliau mempercayai dunia magik dengan membawanya ke dimensi yang lain dan astral plane. Dan dari peristiwa itu, Strange mendalami ilmu magik melalui pembacaan dan dapat mengawal magik dengan cepat kerana perasaan ingin tahu beliau yang kuat.

Strange mirip pelajar Ancient One yang kini sudah terpesong dengan kuasa jahat, Kaecilius. Kaecilius telah mencuri sebahagian dari buku sebuah buku kuno untuk membangkitkan Dormammu dari The Dark Dimension. Doctor Strange berjaya menyekat kebangkitan Dormammu menggunakan Eye Of Agamotto, relik purba yang membolehkan Doctor Strange mengawal masa perubahan masa.

Di atas cumalah sinopsis ringkas berkenaan filem ini. Jadi di bahagian ini saya mahu kupas filem ini setakat yang saya faham. Doctor Stephen Strange adalah watak superhero yang dicipta oleh Steve Ditko yang membuat penampilan pertama dalam komik Strange Tales #110 pada July 1963.

Paling menarik tentang filem ini adalah konsep filem ini sendiri. Jika anda lihat, ianya adalah seperti gabungan filem Inception & Harry Potter. Inception kerana ketika di dalam Mirror Dimension, The Ancient One dan Kaecilius bebas mengubah konsep muka bumi mengikut kesukaan mereka. Dan ini memang sesuatu yang hebat kerana saya sendiri memang peminat filem Inception. Harry Potter semestinya sebab penggunaan magik dalam filem ini. Konsep magik filem ini juga mirip filem
Sorceror’s Apprentice (Terima kasih Mohd Shakirin atas perkongsian).

Kedua, details kecil yang terdapat dalam filem ini yang menghubungkan Doctor Strange dengan watak-watak Marvel yang lain. Menara Stark ada terselit dalam salah satu babak filem ini dan sebelum Doctor Strange terlibat dalam kemalangan, beliau menerima panggilan tentang seorang ‘kolonel berusia 35 tahun yang jatuh dari udara berpakaian perisai dengan keretakan tulang belakang’. Jika anda tengok Captain America: Civil War, kolonel itu merujuk kepada War Machine yang jatuh dari udara kerana menerima tembakan dari Vision(Thanks Kamal Mohammad atad pembetulan). Tetapi ianya cuma spekulasi kerana ada yang tidak menyokong pendapat ini kerana perbezaan dari segi timeline Marvel Cinematic Universe itu sendiri. Yang ini saya tidak mahu rungkai lebih lanjut tetapi anda boleh bacanya di sini.

Ketiga, salah satu Inifinity Stone kini adalah di bawah jagaan Doctor Strange. The Eye Of Agamotto adalah salah satu dari Infinity Stone yang dicari oleh Thanos, supervillain di dalam MCU. Kuasa Eye Of Agamotto adalah sesiapa yang memegang batu ini, akan mempunyai kuasa time bending, kuasa untuk mengawal masa. Tak sabar untuk tunggu perancangan Marvel bagaimana Thanos ingin mengumpul kesemua enam Infinity Stone ini nanti. Dalam filem Marvel yang manakah Thanos akan muncul dan mengumpul kesemua Infinity Stone ini? Pandai Marvel main perasaan tau.

Keempat, visual dan muzik dalam filem ini. Untuk visual dan Muzik, saya perlu beri markah penuh untuk filem ini. Mana tidaknya, muzik latar dan filem ini sangat sesuai dengan lokasi filem ini yang kebanyakkannya dirakam di Kathmandu,Nepal. Saya memang peminat muzik rock psikedelik yang sangat popular di tahun 60an dan 70an. Kalau anda peminat muzik Led Zappelin, Pink Floyd, Rolling Stones dan band-band di era ini, anda akan paham dan boleh relate muzik dan visual dalam filem ini. Ketika Strange berada di dimensi yang lain, memang penuh visual psikedelik yang memang buat anda kata, wow, awesome gila filem ini! Keluar sahaja pawagam, terus saya layan lagu Paint It Black oleh Rolling Stones. Padu beb!

Kelima, dua kredit ending dalam filem ini. Siapa yang keluar awal, anda memang rugi gila. Ending kredit pertama adalah pertemuan antara Strange dan Thor yang ingin mencari Loki di New York. Strange kini adalah guardian untuk New York Sanctum dan kemungkinan besar, Doctor Strange akan mempunyai peranan dalam filem Thor: Ragnarok! Cuma tidak tahu sebesar mana watak Doctor Strange dalam filem Thor nanti. Ending kredit kedua pula adalah berkenaan Mordo, yang merasa tertipu dengan The Ancient One dan beliau bertukar menjadi sorcerer’s slayer  selepas insiden di Hong Kong. Pangborn merupakan mangsa pertama beliau. Mungkin ini teaser untuk filem kedua Doctor Strange?

Berdasarkan penerimaan baik terhadap filem ini di seluruh dunia (box office seluruh dunia lebih kurang USD500 juta), Doctor Strange berjaya sama seperti filem Guardians Of The Galaxy; filem gamble Marvel yang berjaya membawa pulangan lumayan untuk Marvel. Adunan cerita, aksi serta muzik yang perfect menjayakan Doctor Strange disamping Benedict Cumberbatch, aktor yang hebat dan versatile yang berjaya menjiwai watak ini dengan hebat sekali. Jadi kalau anda belum tonton filem ini di pawagam, silalah tonton filem ini kerana saya beri rating 9/10 untuk filem ini.


Doctor Strange Sudah Beri ‘Spoiler’ Tajuk Avengers 4 Sejak Infinity War Lagi

Marvel Studios melunaskan janji kepada peminat setia Marvel Cinematic Universe (MCU) semalam apabila melancarkan secara rasmi trailer rasmi pertama untuk filem Avengers: Endgame.

Trailer berkenaan nyata mengembirakan ramai pihak dan semua pun sudah tahu tajuk rasmi filem Avengers 4. Ramai yang cuba meneka tajuk Avengers 4 dan nampaknya pihak Marvel memilih Endgame untuk filem Avengers 4.

Namun tahukah anda sebenarnya Doctor Strange sudah beri hint tajuk Avengers 4 sejak Infinity War lagi? Ketika pertarungan dengan Thanos di Titan, dialog Doctor Strange ada menyebut tentang ‘endgame’.

Selepas melihat berjuta kebarangkalian cara untuk mengalahkan Thanos, Doctor Strange juga turut dapat melihat tajuk rasmi untuk Avengers 4. Pengarah Avengers, Joe Russo juga turut membuat satu mesej kriptik pada gambarnya yang turut memaparkan tajuk rasmi Avengers 4.

Cool bukan? Dengan Iron Man masih tersangkut di angkasa lepas, Captain America menangis dan penampilan pertama Ronin, kami sudah tidak sabar untuk menonton filem ini hujung bulan April tahun hadapan.


‘Doktor’ Berpendapat Dybbuk Box Yang Dibeli PrinceMeed Sebenarnya Hanya Kotak Buatan Sendiri

Beberapa minggu yang lalu tularnya kisah PrinceMeed, seorang YouTubers yang terkenal dengan sajian video kandungan mengenai teori konspirasi Illuminati diganggu oleh entiti misteri di rumahnya dipercayai disebabkan kotak misteri dybbuk yang beliau beli di eBay pada September 2019.

Tambah menyeramkan, punca gangguan misteri itu berlaku pada awalnya adalah disebabkan PrinceMeed unboxing (nyah kotak) Dybbuk Box di dalam rumahnya sehingga menyebabkan rumahnya diganggu oleh entiti misteri. Proses membuka kotak misteri itu juga telah dirakam beliau dan dimuat naik ke platform YouTube.

Namun, terbaharu tular sebuah perkongsian di Twitter @Zuliana_Azira mengenai sebuah video di YouTube di mana seorang wanita yang berpengalaman bekerja sebagai penganalisis jenayah digelar ‘Doktor’ ini berkongsi satu teori dan mengatakan bahawa video PrinceMeed yang diganggu oleh entiti misteri hanyalah lakonan semata-mata demi meraih views yang tinggi dan populariti.

Makin ditengok video ni makin yakin memang ramai yang kena tipu dengan princemeed? 🤔

Korang nilailah sendiri, apa apa pun jangan mudah percaya pada sesuatu perkara tanpa siasat. pic.twitter.com/XH1ajFHlPB

— Beauty Bawang 🧅 ZULIANA (@Zuliana_Azira) January 27, 2021

Teori wanita ini ‘berasas’ di mana beliau berpendapat kotak parcel yang diterima dan segala isi yang ada dalam kotak dybbuk yang dibeli PrinceMeed hanya ‘rekaan semata-semata’.

“Jika dilihat pada kotak pembungkusan yang dibeli dari eBay dalam video PrinceMeed itu sangat bersih, kemas dan rapi. Sedangkan kita tahu kotak tersebut datangnya dari negara Chile. Kotak itu juga tiada menunjukkan bukti proses penghantaran antarabangsa.”

“Biasanya kotak akan mempunyai kesan ‘worn out’ atau kemek apabila melalui proses penghantaran antarabangsa yang terlalu banyak. Menghairankan, kotak yang dibeli PrinceMeed itu tiada kesan seperti renyuk, kekotoran dan lebih-lebih lagi hujung bucu kotak yang kelihatan begitu sempurna.”

Menurut wanita misteri itu lagi, kotak yang dibeli daripada penghantaran antarabangsa ini selalunya dipenuhi dengan contengan informasi proses penghantaran seperti barcode, pelekat pelepasan kastam dari negara asal dan negara dihantar, pelekat nombor tracking, cop dari lapangan terbang dan banyak lagi.

“Jika dilihat pada kotak PrinceMeed itu hanyalah sehelai kertas yang ditampal dengan contengan pen dan langsung tiada satu pun pelekat-pelekat yang berkaitan pos antarabangsa dan saya percaya ianya hanyalah buatan PrinceMeed sendiri.”

Tambah menguatkan teori, wanita itu juga mengatakan terdapatnya ruang kosong dalam apabila PrinceMeed unboxing. Jika ada ruang kosong di dalamnya, tidak mustahil untuk kotak itu rosak disebabkan bertindih dengan kotak pembungkusan yang lain.

Wanita tersebut dengan seriusnya telah mengkaji beberapa keratan gambar yang berkaitan dybbuk box atau kotak jin yang dibeli oleh PrinceMeed di eBay. Mengejutkan apabila wanita tersebut menjelaskan kenyataan bahawa kotak dybbuk itu dicipta oleh PrinceMeed sendiri.

“Kotak dybbuk itu saling tidak tumpah dengan ciri-ciri yang ada pada kotak peti surat yang biasa terjual di Malaysia. Jika dilihat secara teliti, kotak tersebut diubah untuk menjadi sedikit usang dan nampak menakutkan,”

“Jika di Amerika, kotak surat mereka jenis ‘Classic Outdoor Stand Mailbox’ dan berbeza dengan di Asia.”

Menurut wanita misteri itu lagi, shushi mat (peralatan untung menghasilkan shushi)
dilekatkan pada kotak dybbuk PrinceMeed dan beliau membuktikan di mana terdapatnya jalur benang yang biasa ada pada shushi mat.

Teori wanita itu juga diperkuatkan dengan bebola kristal yang ada dalam kotak dybbuk itu langsung tidak retak dan pecah walaupun tiada pembalut plastik bubble yang dibalut pada kotak tersebut.

“Jika dilihat pada telur plastik berwarna emas itu mengingatkan saya kepada bunga telur hiasan yang sering digunakan untuk majlis-majlis di Malaysia. Ini membuktikan bahawa kesemua barang termasuk kotak pembungkusan dan kotak dybbuk adalah bahan yang biasa ada di Malaysia.

Namun, apabila ditanya oleh seorang temu ramah mengenai isu gangguan yang dialami oleh PrinceMeed sebaik sahaja membuka kotak tersebut, wanita misteri berkenaan tidak membidas apa-apa pun teori mengenainya. Tugasan beliau di sini hanyalah untuk mengkaji kesahihan kotak dybbuk yang dibeli oleh PrinceMeed bersama teori logik berdasarkan pengetahuan beliau.

“Saya pasti ramai yang akan kecam saya. Bukan niat saya untuk menjatuhkan rezeki PrinceMeed. Realiti kehidupan itu terletak di tangan Allah dan penipuan semuanya adalah aturan manusia.”

Sesungguhnya manusia sememangnya tidak lari daripada membuat kesilapan. Jika benar video PrinceMeed ini ianya hanyalah satu rekaan, anggaplah ia sebagai hiburan bagi anda yang suka menonton konten-konten misteri di YouTube.

Benarkah kotak dybbuk punca rumah PrinceMeed diganggu oleh entiti misteri? Klik pautan di bawah untuk membacanya.

Mungkinkah ‘Kotak Berhantu’ Ini Jadi Penyebab PrinceMeed Diganggu Entiti Misteri?

Disangka Miliki Semangat ‘Mistik’, Pencipta Dybbuk Box Jelaskan Perkara Sebenar


Cara Doktor Berbangsa Cina Sambut Kelahiran Bayi Muslim Yang Awesome

Kisah ini berlaku kepada seorang wanita semasa sedang dalam proses melahirkan anak.

Kali ini yang bertugas seorang pegawai perubatan (medical officer- MO) lelaki berbangsa Cina.

MO: Kejap ya puan saya check jalan. Baru 5 cm ni puan. Tak boleh teran lagi.

Pesakit: Sakit sangat dah ni. Rasa nak meneran ni.

MO: OK, saya check sekali lagi. Puan cuba teran.

Sambil mengira bukaan serviks 6,7, 8, 9 cm, MO berkata, “Ok puan, pandai! Teran!”

Kami bertiga (pelajar perubatan) tengok MO lelaki ini yang berbangsa Cina, conduct labour. Suara sangat lembut ketika memberi arahan kepada pesakit. Cukup tenang. Kadang-kadang terselit gurauan untuk hilangkan debaran.

MO: Saya janji puan. Tak akan sakit sangat nanti. Akak teran panjang-panjang. Janji saya bukan macam janji *** (biarlah rahsia siapakah itu).

Tergelak satu wad bersalin. Sekali dengan jururawat yang ada berpusing tak tahan lawaknya.

Pesakit primi. Kebiasaanya untuk tunggu stage 1 (cervical dilatation) lebih lama berbanding multigravida (yang sudah beranak ramai). Tapi kali ini memang cepat!

MO: Kepala dah keluar puan! Suami boleh tengok rambut baby tu.

Si suami senyum lega, air mata bergenang. Perkahwinan mereka pada tahun 2013. Namun si isteri mengalami keguguran pada kandungan pertama tahun 2015. Sungguh kelahiran kali ini adalah yang ditunggu-tunggu.

Muka baby kebiru-biruan. Kepala sudah keluar. Tetapi terbelit dengan tali pusat! Allahu!

MO pantas mencari clamp. Untuk terus menggunting tali pusat. Nak elakkan asphyxia!

MO: Puan saya nak potong tali pusat ni. Puan dan suami selawat banyak-banyak ya.

Kami tersenyum sahaja. Doktor bukan Islam pun tahu (sebenarnya saya meragui status agamanya. Tetapi namanya menunjukkan bukan Islam).

Jururawat mengusik: “Doktor dah pandai sekarang. Selawat-selawat ni.”

Saat baby keluar. Doktor sambut baby sambil mengucapkan: “Assalamualaikuummm! Cewwah!”

Tergelak nurse. Kami pun sama. Si suami juga.

Baby confuse nak jawab salam pertamanya di dunia.

Namun si ibu, baru melepaskan nafas lega. Seluruh tenaga baru dikerahkan untuk melahirkan puteri sulung kesayangan.

MO dan nurse menepuk-nepuk belakang baby untuk memastikan baby menangis. “Dik bangun dik..” (dialog biasa di wad bersalin. Bimbang juga dalam hati.)

Saat baby menangis, itulah kegembiraan seluruh manusia yang ada dalam bilik itu. Jururawat bergegas bawa baby untuk suction dan beri oksigen.

Keadaan labor room sungguh ‘tenang’. HO (health officer) datang untuk jahit vaginal tear. Kami tolong apa yang patut dan berborak dgn ibu untuk alihkan perhatian beliau yang tengah dijahit.

Jururawat belari-lari. Katanya, “Doktor, cepat ke ‘bilik Y’. Tgk pesakit ini.”

MO: Oh, bilik Y? Saya tak boleh pergi. Pesakit minta tak mahu doktor lelaki. Diorang cakap saya ni kafir… kafir harbi. (nada berjenaka) Huhu

Terkejut satu labour room. Nurse yang dari tadi bantu Doktor X sekali lagi tergelak.

Dalam…. dalam…. dalam sungguh nak faham.


Doktor Dari Malaysia Ini Perkenalkan Tudung ‘Pakai Buang’ Pertama Untuk Kegunaan Hospital UK

Siapa sangka bermula dengan tujuan kebersihan, doktor dari Malaysia ini berjaya menghasilkan sebuah tudung pakai buang pertama khusus buat doktor Muslim di United Kingdom.

Segalanya bermula apabila pencipta tudung pakai buang ini iaitu Dr Farah Roslan secara hormatnya telah disingkirkan daripada bilik pembedahan di Royal Derby Hospital selepas dikatakan tudung yang dipakai tidak ideal dan bersih untuk dipakai selepas beberapa jam digunakan.

Memahami situasi bilik pembedahan yang sentiasa mementingkan kebersihan serta mahu mematuhi syariat sebagai seorang Muslim, Dr Farah Roslan tampil memperkenalkan tudung pakai buang khusus untuk penggunaan doktor di UK.

Difahamkan beliau mendapat idea untuk menghasilkannya selepas membuat carian material tudung serta warna yang sesuai di Malaysia sebelum memperkenalkannya secara rasmi di UK.

Pengenalan tudung pakai buang ini sekaligus berjaya mendapat pengesahan di UK sekaligus bakal memberi peluang buat doktor di UK untuk tidak menanggalkan tudung semasa melakukan pembedahan. Tahniah diucapkan diatas hasil usaha Dr Farah Roslan dalam mengahsilkan tudung pakai buang yang sekaligus menaikkan nama Malaysia.

Turut dikongsikan kisah kejayaan seorang pelajar Malaysia yang berucap depan 6,000 orang pada hari graduasi di Amerika Syarikat. Selain itu, graduan tempatan ini berjaya menjadi inspirasi ramai setelah memiliki syarikat runner bernilai RM1 juta.

Netizen Bangga Lihat Pelajar Malaysia Ini Berucap Depan 6,000 Orang Pada Hari Graduasi Di Amerika Syarikat

Pelajar Cemerlang UNISZA Ini Miliki Syarikat ‘Runner’ Bernilai RM1 Juta


Aplikasi Denggi Berjaya Membawa Doktor Malaysia Ini Sambung Belajar Di NASA Research Park

Ramai yang mungkin tidak mengenali sosok tubuh ini, Dr Dhesi Raja, anak kelahiran Sabah yang berjiwa besar dan cuba memerangi Denggi yang melibatkan 22 kematian dan dilaporkan sebanyak 10,500 kes pada tahun 2013 di Malaysia sahaja.

Pun begitu, nama beliau tidak asing lagi dalam komuniti perubatan kerana beliau merupakan pengasas kepada laman The Malaysian Medical Gazette, satu laman web yang menyediakan maklumat perubatan yang ditulis oleh doktor dan pelajar perubatan berkisar tentang isu-isu kesihatan.

Beliau juga merupakan Presiden Malaysian Integrated Medical Professional Association (MIMPA) yang juga diasaskan oleh beliau sendiri memfokuskan misi-misi kemanusiaan, isu-isu perubatan dan mengumpulkan profesional dari pelbagai latar belakang termasuk peguam, ahli korporat, pakar IT dan lain-lain.

Dr Dhesi yang dijangkakan menamatkan pengajiannya di peringkat PhD dalam bidang Public Health dengan fokus dalam Informatik Kesihatan pada tahun 2016 ini tidak tahu makna berhenti dalam menyumbang kepada rakyat Malaysia.

Projek terbaru beliau, sebuah aplikasi yang mampu menjangka wabak denggi telah memenangi pertandingan Singularity University Global Impact 2015 dan beliau akan ke Singularity University yang diasaskan oleh duo teknologis, inovator dan futuris terkemuka dunia, Ray Kurzweil dan Peter Diamandis yang bertempat di NASA Research Ames Park, Silicon Valley selama 2 bulan untuk belajar dari inovator-inovator terbaik di dunia. Singularity University ditubuhkan pada tahun 2008, telah menempatkan, melahirkan dan melatih pemimpin-pemimpin teknologi dan futuris terkemuka di dunia dan melatih pemimpin visionari untuk menggunakan teknologi eksponensial (exponential technology) untuk menyelesaikan masalah-masalah besar yang dihadapi manusia di seluruh dunia. Beliau turut menerima biasiswa dari ECM Libra sepanjang keberadaan beliau di Silicon Valley.

Ray Kurzweil (kiri) dan Peter Diamandis (kanan) bersama pelajar-pelajar mereka di Singularity University

NASA Ames Research Park, Silicon Valley

Menurut beliau dalam temubual di dalam Whatsapp dengan saya, aplikasi ini akan membantu komuniti dan pihak berautoriti untuk menjangkakan wabak denggi seterusnya dan lokasi-lokasi wabak tersebut dalam masa sebulan lebih awal. Ini akan mengubah pendekatan yang reaktif terhadap kes-kes denggi kepada pendekatan yang proaktif.

Aplikasi ini menggunakan Big Data Analytics dan Bayesian Network dengan menjadikan data-data hujan, arah dan kelajuan angin, ribut, radiasi matahari (solar radiation), kes-kes denggi pada minggu pertama dan keempat, tapak pembinaan, ketumpatan penduduk, altitud, kelembapan dan rupa bentuk bumi sebagai pemboleh ubah.

Beliau bersama-sama Prof Ting dan Dr Peter Ho dari MMU yang mana kedua-duanya adalah pensyarah dalam bidang IT, membangunkan aplikasi yang bakal membasmi wabak denggi yang dilaporkan menyebabkan sebanyak 22 kematian dan 10,500 kes pada tahun 2013. Menurut beliau, ketepatan model yang digunakan beliau kini adalah pada 87-88%.

Sebelum ini beliau juga telah memainkan peranan penting di dalam sistem kesihatan negara. Beliau merupakan tonggak utama dalam mengimplikasikan sistem kelahiran atas talian di seluruh negara, iaitu I-Kelahiran, yang mana ia berfungsi menyusun dan menyimpan semua data-data berkenaan kelahiran, imunisasi dan juga keadaan ibu selepas melalui proses bersalin bagi tujuan mengurangkan kadar kematian bayi dan ibu.

Projek beliau ini telah diimplementasi di 21 buah hospital dan 292 klinik kesihatan di seluruh negara. Ini bermakna, jika anda menggunakan khidmat hospital kerajaan untuk tujuan bersalin, kemungkinan besar, anda telah menggunakan sistem yang diasaskan oleh Dr. Dhesi.

Oh ya, jangan terkejut selepas mengetahui umur doktor ini. Dengan semua pencapaian hebat ini, beliau sebenarnya belum pun mencecah umur 31 tahun! Masih muda lagi!

Hero ini seharusnya menjadi sumber inspirasi ramai rakyat Malaysia supaya menggembleng tenaga dalam membina negara yang lebih maju, aman dan makmur.

Kami di TheVocket ingin mengucapkan terima kasih, tahniah dan selamat berjaya kepada Dr. Dhesi. Moga apabila pulang ke Malaysia dari NASA Ames Research Park di Silicon Valley nanti, beliau turut membawa pulang bersama ilmu-ilmu yang berguna dan mampu memberi impak dlam bidang kesihatan pada skala yang lebih besar. Terima kasih, doktor!

Artikel ini turut saya kongsikan di laman web RakanMedik – sebuah laman web yang berkongsi perihal dunia kesihatan dan merungkai persoalan-persoalan orang awam berkenaan kesihatan.

LIKE dan FOLLOW Vocket di Facebook serta Instagram


Doktor Di AS Buat Dakwaan Keliru Mengenai Vaksin Di Malaysia, Ini Apa Anda Perlu tahu

Seorang pakar kardiologi di Amerika Syarikat, Dr Peter McCullough telah mengeluarkan satu kenyataan yang mengelirukan mengenai program vaksinasi COVID-19 di Malaysia. Dalam satu video yang sudah dikongsi ramai sejak 25 September 2021 itu, beliau menyatakan bahawa vaksin di negara ini tidak selamat dan mewujudkan mutasi virus. Menurut AFP, dakwaan itu sudahpun disangkal oleh beberapa pakar dan menurut mereka, ia adalah dakwaan yang mengelirukan.

Di dalam video berdurasi sepanjang sembilan minit tujuh saat itu, McCullough yang terkenal kerana sering mempromosikan maklumat yang salah dan mengelirukan antaranya mendakwa bahawa pesakit COVID-19 yang berumur di bawah 50 tahun tidak memerlukan rawatan, pesakit yang pulih mempunyai risiko untuk dijangkiti wabak semula, dan wabak itu tidak akan merebak jika seseorang itu tidak mempunyai gejala.

AFP dalam laporan panjang lebarnya menafikan setiap dakwaan McCullough. Media yang bertapak di Perancis itu berkata bahawa sebelum ini mereka pernah menafikan dakwaan McCullough bahawa vaksin mencipta mutasi virus. Fakta ini turut disokong oleh Scott Halperin, pengarah Pusat Vaksinologi Kanada, di mana dia berkata apabila masyarakat mencapai tahap imuniti yang tinggi melalui program vaksinasi, risiko kemunculan varian baharu akan berkurang kerana bilangan individu yang terdedah kepada wabak menurun.

Dakwaan McCullough bahawa mereka yang dijangkiti wabak tanpa sebarang gejala tidak akan mampu menyebarkan COVID-19 juga adalah salah. Pertubuhan Kesihatan Dunia (WHO) menyatakan bahawa orang yang dijangkiti tanpa gejala masih boleh menularkan wabak. “Sama ada mereka mempunyai simptom atau tidak, orang yang dijangkiti boleh berjangkit dan wabak itu boleh merebak daripada mereka kepada orang lain,” menurut laman web WHO.

Selain itu, dakwaan McCullough bahawa vaksin mRNA, yang dibuat oleh Pfizer/BioNTech dan Moderna, mungkin ‘meningkatkan risiko miokarditis (keradangan otot jantung)’ juga menyimpang dari apa yang disampaikan oleh pakar. Melalui kajian yang dilakukan, miokarditis jarang berlaku selepas seseorang itu divaksin dan lebih banyak berlaku selepas jangkitan COVID-19. Pesakit dengan COVID-19 mempunyai hampir 16 kali ganda risiko untuk berhadapan dengan miokarditis berbanding pesakit yang tidak mempunyai COVID-19, seperti yang dijelaskan dalam laporan CDC ini.

Sehingga 16 November 2021, COVIDNOW menunjukkan lebih 76.1 peratus rakyat Malaysia sudah mengambil vaksin COVID-19. Sejak itu, Malaysia telah meluluskan tujuh vaksin COVID-19: Moderna, Pfizer/BioNTech, Johnson & Johnson (J&J), AstraZeneca, Sinovac, Sinopharm dan CanSino. Para saintis di seluruh dunia secara meluas mempromosikan vaksin COVID-19 bagi mengurangkan kemungkinan dijangkiti wabak atau mati akibat pesakit itu.

Menteri Indonesia ‘claim’ situasi COVID-19 di negaranya lebih baik berbanding di Malaysia dan Singapura. Untuk bacaan lanjut, klik pautan di bawah.

Menteri Indonesia ‘Claim’ Situasi COVID-19 Di Negaranya Lebih Baik Berbanding Malaysia Dan Singapura

Lelaki Ini Dedah Punca Ramai Bangsa Cina Di Alor Setar Positif COVID-19

Tiga Pekerja Diuji Positif, China Beri Amaran Wabak COVID-19 Pada Parcel


Doktor Di AS Lakukan Kajian, Adakah Doa Mampu Sembuhkan Pesakit COVID-19?

COVID-19 telah menyedarkan kita betapa sesetengah kelompok manusia lebih percaya kepada teori konspirasi daripada doktor dan sains. Manakala sekolompok lagi percaya bahawa hanya doa sahaja kunci kepada permasalahan mereka. Namun doa tanpa usaha, sama dengan anda mengharap laci terbuka tanpa anda berusaha membukanya, ia akan menjadi satu perkara yang sia-sia.

Seorang doktor berketurunan India-Amerika, yang tinggal di Kansas City, Dr. Dhanunjaya Lakkireddy selalu tertanya-tanya apakah doa mampu membuatkan sesuatu perkara itu menjadi berbeza? Dan sekarang, dia sedang sibuk menyiapkan jawapan kepada persoalannya.

Lakkireddy sebenarnya mempunyai teori sendiri bahawa ‘syafaat doa’ atau kegiatan mendoakan orang lain mampu untuk menyembuhkan pesakit yang positif wabak coronavirus.

Beliau adalah seorang pakar kardiologi di Institut Rhythm Jantung Kota Kansas, Lakkireddy adalah pengkaji utama dalam percubaan klinikal bagi kesan berdoa yang melibatkan 1000 pesakit COVID-19 – jangkitan yang telah membunuh lebih 70,000 orang diseluruh dunia.

Beliau telah memulakan kajian pada 1 Mei lalu dan akan menyelidik manfaat doa bagi kesihatan pesakit COVID-19, lapor National Institutes of Health.

Kajiannya akan bermula dengan membahagikan pesakit kepada dua kumpulan. Kumpulan pertama akan dipilih secara rawak dan akan didoakan dalam lima bentuk agama yang popular iaitu Kristian, Hindu, Islam, Yahudi, dan Buddha. Manakala kumpulan kedua yang terbahagi kepada 500 orang akan membentuk kumpulan kawalan.

Semua pesakit akan mendapat rawatan yang sama dan telah ditetapkan oleh pegawai perubatan masing-masing.

Dhanunjaya adalah seorang Hindu yang belajar di sekolah Katolik dan menghabiskan masa di rumah ibadat, biara dan masjid. Kajian ini mempersoalkan, “Jika kekuatan ghaib benar-benar ada, adakah kekuatan doa dan campur tangan tuhan dapat mengubah hasilnya dengan cara yang diinginkan oleh orang beragama?”

Beliau akan menilai berapa lama pesakit itu memerlukan bantuan ventilator, berapa ramai pula yang mengalami kegagalan organ, seberapa cepat pula pesakit ini akan dibebaskan dari rawatan intensif dan berapa ramai yang akan mati.

“Saya percaya pada kekuatan semua agama,” katanya. “Saya rasa jika kita mempercayai keajaiban Tuhan dan kebaikan sejagat dari mana-mana agama, maka kita harus mengangkat tangan dan bergabung dengan kekuatan masing-masing untuk satu-satunya tujuan iaitu menyelamatkan umat manusia dari wabak ini.”

Lakkireddy turut menyatakan bahawa dia masih belum dapat menjelaskan bagaimana orang yang berdoa dari jarak jauh untuk seseorang yang kita tidak kenal mampu memberi perbezaan dalam hasil kajian nanti. Dia turut menambah bahawa kajiannya ini mendapat reaksi yang berbeza dari rakan sekerjanya.

“Malah isteri saya, yang merupakan doktor,” katanya. “Dia sendiri ragu-ragu dengan saya. Dia kata pada saya, ‘Okay, apa yang kamu lihat?” Lakkireddy berkata bahawa dia tidak tahu apa yang akan dijumpainya pada akhir kajian. “Tetapi kajian ini tidak membahayakan seseorang,” katanya. “Keajaiban dapat terjadi. Selalu ada harapan, kan?”

Untuk bacaan lanjut mengenai situasi COVID-19, klik pautan di bawah.

Belum Selesai Dengan COVID-19, Kanak-Kanak Di AS Kini Diserang Dengan Penyakit Misteri

Israel Dakwa Berjaya Cipta Antibodi Yang Mampu Sembuhkan Pesakit COVID-19

Demi Untuk Terus Hidup, Lelaki Ini Berjalan 100KM Sambil ‘Melelong’ Buah Pinggangnya


Doktor Di China Mati Setelah Dijangkiti Wabak Monyet, Gejalanya Hampir Sama Dengan COVID-19

Seorang doktor haiwan telah menjadi mangsa pertama di China yang mati setelah dijangkiti jangkitan virus yang disebut sebagai virus monyet. Sebelum meninggal, doktor tersebut mengalami demam, mual, muntah, dan gejala neurologi yang hampir serupa dengan COVID-19.

Doktor haiwan berusia 53 tahun yang meninggal dunia tersebut adalah kes pertama melibatkan manusia di China yang dikesan daripada wabak yang disebut sebagai virus monyet B, lapor The Washington Post.

Mangsa adalah pakar bedah veterinar di sebuah institusi yang berpusat di Beijing. Beliau dikatakan pakar dalam penyelidikan eksperimental pada primata bukan manusia.

Pada awal Mac, doktor tersebut dikatakan membedah dua monyet mati. Sebulan selepas pembedahan tersebut, dia mengalami demam, mual, muntah dan gejala neurologi. Walaupun sempat dimasukkan ke hospital, lelaki itu disahkan meninggal dunia pada 27 Mei 2021.

Setelah didiagnosis, didapati doktor terbabit dijangkiti virus monyet B, juga dikenali sebagai virus B. Pakar menjumpai wabak ini di dalam darah dan air liur lelaki terbabit. Manakala dua lagi pembantu doktor tersebut didapati negatif. Virus ini biasanya menjangkiti monyet dan jarang menjangkiti manusia, lapor US News.

Menurut Pusat Pengendalian dan Pencegahan Penyakit AS (CDC), sejak virus itu ditemukan pada tahun 1932, hanya ada 50 kes wabak ini melibatkan manusia. “Dari 50 orang yang dijangkiti, 21 telah mati,” kata CDC. Wabak ini dikatakan menjangkiti manusia melalui sentuhan dengan monyet, seperti apa yang terjadi terhadap doktor haiwan terbabit.

Kemunculan virus monyet ini mengingatkan para penyelidik mengenai penyebaran virus COVID-19 yang berasal dari haiwan. “Coronavirus baru ini diduga muncul dari haiwan tetapi virus monyet yang menjangkiti manusia masih belum diketahui,” kata Dr. Nikolaus Osterrieder, dekan Jockey Club College of Veterinary Medicine and Life Sciences di Hong Kong, memberitahu The Washington Post.

Pegawai kesihatan China mengatakan bahawa laporan baru itu menunjukkan virus itu boleh menjadi ancaman serius bagi mereka yang bekerja dengan monyet. Oleh itu, adalah perlu untuk meningkatkan pengawasan di makmal dan penyelidik yang bersentuhan dengan monyet.

G4 dikesan di China, wabak selsema babi jenis baru yang berpotensi jadi pandemik. Klik pautan di bawah untuk membaca.

G4 Dikesan Di China, Wabak Selsema Babi Jenis Baru Yang Berpotensi Jadi Pandemik

Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa


Doktor Di Perancis Rasis, Cadang Vaksin Diuji Kepada Penduduk Afrika

Doktor di Perancis memohon maaf pada Jumaat lalu kerana mencadangkan vaksin untuk COVID-19 diuji dahulu kepada penduduk Afrika, kenyataan tersebut telah mencetuskan kecaman di media sosial, lapor Reuters.

Jean-Paul Mira, ketua unit rawatan intensif di hospital Cochin di Paris, memberi pandangan beliau pada Rabu lalu semasa diwawancara dengan saluran televisyen Perancis LCI.

Turut bersama dengan beliau adalah Pengarah penyelidikan, Camille Locht yang sedang membincangkan mengenai vaksin jenis BCG tuberkulosis yang sedang dibangunkan oleh beberapa negara Eropah dan Australia.

“Jika saya boleh bersifat provokatif, bukankah wajar kami menjalankan kajian ini di Afrika, di mana mereka tiada topeng muka, rawatan atau rawatan intensif, seperti mana yang dilakukan untuk kajian AIDS atau ke atas GRO?

“Kami boleh cuba kerana kami tahu mereka amat terdedah dan juga tidak melindungi diri sendiri,” kata Mira.

Locht turut bersetuju dengan cadangan tersebut : “Betul. Kami dalam proses untuk memikirkan kajian yang selaras di Afrika, bukan untuk elak menjalankan kajian yang sama di Eropah dan Australia.”

Namun komen itu telah mencetuskan kemarahan di media sosial.

Bintang bola sepak Ivory Coast, Didier Drogba, menulis di Twitter. “Afrika bukan sebuah makmal ujian. Saya tolak sekeras-kerasnya dakwaan itu yang tidak benar dan berunsurkan perkauman.”

Dalam satu kenyataan pada hari Jumaat, majikan Mira, Hospital Paris telah mengemukakan permohonan maaf kepada umum.

“Saya ingin kemukakan segala permohonan maaf kepada mereka yang gusar, kecewa dan terhina dengan komen yang saya buat tanpa memikirkannya dahulu,” kata Mira.

Untuk bacaan lanjut mengenai COVID-19, klik pautan di bawah.

COVID-19 Mampu Tersebar Melalui Pernafasan, WHO Galakan Orang Ramai Memakai Topeng Muka

Gelombang Baharu Kes COVID-19, Kerajaan India Buru Jemaah Tabligh


10 Jenis Housemate Yang Bikin Anda Panas

Adakah anda pernah duduk serumah atau sebilik dengan orang yang dipanggil housemate atau roommate?

Pasti anda faham apabila ingat semula salah satu isu hangat ini yang mungkin pernah berlaku kepada anda atau sesiapa sahaja yang anda kenali. Sebenarnya kita bukan nak cari gaduh atau masalah tetapi ini memang topik hangat jika tinggal di luar zon selesa aka rumah keluarga.

Saya senaraikan 10 jenis manusia yang akan bikin anda jadi marah dan tertekan apabila tinggal bersama. Anda boleh tulis pengalaman sendiri di ruangan komen yang disediakan.

Ini memang boleh bikin panas. Lebih-lebih lagi ia akan beri kesan ke atas bajet bulanan kita. Tak pasal-pasal tetiba ada ‘kembar’ pula. Semua ‘buy for 2’.

Jangan biarkan mereka selesa melambat-lambatkan bayaran bil atau sewa. Jangan sesekali cuba mendahulukan duit anda untuk bayar bagi pihak dia. Ia akan jadi satu penyakit yang merbahaya.

Jenis ini sesuai sewa di rumah agam atau hotel yang siap dengan pembantu. Tapi sebab tak mampu, terpaksa menyewa dengan anda juga. Situasi rumah/bilik akan jadi panas melihat hasil kemalasan di setiap penjuru rumah terutama di atas sinki.

Apakah dia ingat semua housemate itu adalah babu-babu?

Orang seperti ini akan selalu ‘missing-in-action’ kerana kebiasaannya lebih suka menghabiskan masa di rumah sendiri, atau di rumah kawan atau berkhemah di luar atau lepak di perpustakaan berbanding di bilik/rumah sewa.

Serba-sedikit hal ini akan membuatkan anda bimbang tentang mereka tetapi apabila mereka pulang ke rumah, ia seolah-olah seperti tiada apa yang berlaku tanpa tahu anda dah beberapa hari risau tentang ketiadaannya.

Jika dia sepahkan bilik dia sahaja, it’s OK. Mungkin dia tidak boleh lakukan kerja jika bilik terlalu kemas. Tapi jika dia dah mula sepahkan di ruang tamu, ruang makan, dapur dan lain-lain, berterus-teranglah dengan dia untuk bertimbang-rasa apabila di communal areas.

Dia sentiasa ada di biliknya, tapi tidak bising dan sesekali dia akan minta kepada para housemate supaya menganggap dia tidak wujud. Mungkin dia jenis pemalu atau jarang sekali bergaul dengan orang ramai.

LIKE dan FOLLOW Vocket di Facebook serta Instagram


3 Jenis Pass Pengangkutan Awam Untuk Anda Berjimat Sewaktu Di Tokyo, Jepun

Ramai yang tanya, Kansai je ke? Tokyo tak ada pass macam tu? Baiklah, Jack S Adli lelaki tampa wajah akan ulaskan semula.

Baca tips saya yang lepas: 5 Pass Pengangkutan Awam Yang Anda Perlu Tahu Sebelum Travel Ke Osaka, Jepun

Bagi mereka yang pertama kali merancang untuk bercuti ke Tokyo, berikut antara perkara harus diteliti bagi melancarkan percutian anda.

1. Perjalanan
Perancangan perjalanan adalah yang paling utama senaraikan tempat-tempat yang hendak kita kunjungi mengikut kemampuan dan bajet. Nak ke mana semasa di Tokyo?

2. Pengangkutan
Tokyo merupakan metropolitan yang mempunyi rangkaian subway dan train tersibuk di Jepun. Melihat pada carta rangkaian pengkutan awamnya saja sudah cukup buat anda akan rasa nak muntah dan kemurungan. Rancang perjalanan bagi memudahkan anda memilih pengakutan yang bakal digunakan. Nak ke sana dengan apa?

3. Penginapan
Penginapan yang paling tepat adalah lokasinya. Jika kita bercadang untuk menggunakan 100% kemudahan pengakutan awam maka permilihan lokasi penghinapan haruslah berdekatan dengan station stesen subway atau train. Setidak-tidaknya 5 ke 10 minit berjalan kaki ke stesen berhampiran. Nak ke sana dengan naik ini senang ke dari tempat kita?

4. Pass
Setelah ada tujuan, pemilihan pengakutan dan lokasi penginapan maka cukup maklumat untuk kita membuat keputusan bagi pemilihan jenis pass yang bakal di gunakan, yang bersesuaian dan menjimatkan. Nak ke sana dengan naik ini dari penghinapan kita paling jimat guna pass apa?

Berikut saya senaraikan beberapa pass pilihan saya yang menjimatkan untuk kegunaan kita ketika melancong di kota METROPOLITAN TOKYO (tidak termasuk kawasan KANTO)

Apa tu Metro dan Toei pass? Pass yang paling berkesan untuk melawat sekitar kota Metropolitan Tokyo. Hanya untuk pelancong  sebab kena  tunjuk pasport semasa membeli pass ini. Pass ini adalah gabungan antara line Metro dan Toei. Unlimited.

Mana nak beli? Boleh dibeli di Airport dan Big Cemera shop sahaja. Tidak di jual di stesen.

Berapa harga?
800 Yen untuk 24 jam (sehari)
1200 Yen untuk 48 jam (2 hari)
1500 Yen untuk 72 jam (3 hari)
Kanak-kanak berusia 6 -12 tahun separuh harga

Macam mana guna dan pengiraan penggunaan?
Kita mengunakan laluan eletronik. Masukan kad dan gate terbuka. Lalu di gate dan ambil semula tiket. Sistem gate sama macam LRT Malaysia dulu.

Penggunaa di kira daripada kali pertama masa naik.
Contoh: 1 jan 16 jam 1200 pm – 2 jan 16 jam 1200 (24 jam bagi tiket berharga 800 Yen)

Jadi bila sampai lapangan terbang beli dulu dan simpan kalau tak nak di gunakan lagi.

Kawasan mana cover?
Antara tempat menarik:
1. Asakusa
2. Akhibara
3. Tokyo Sky Tree
4. Ueno
5. Shinjuku
6. Shibuya
7. Imperial place
8. Tokyo Dome
9. Harajuku
10. Roppongi (Tokyo Tower)
11. Ginza
12. Tskuji market (sebelum pindah)
13. Sumo Hall
14. Ikebukuro

Ah, pening baca peta. Jangan pening. Setiap line train atau subway diwakili oleh warna dan huruf.

Contoh: GINZA LINE
Warna : Oren
Huruf : G

Dan setiap stesen persinggahan diwakili oleh nombor.

Contoh :
GINZA STATION = G09
UENO STATION = G16

Jadi dari Ginza ke Ueno menggunakan Ginza line = dari G09 ke G16 = Line oren.

Dalam sesetengah train ada penunjuk berlampu menunjukan stesen mana telah dan akan kita berhenti dengan menggunakan nombor stesen. Dan ada sesetengah meletakkan nama stesen.

➖?➖➖?➖➖?➖➖?➖➖⚪➖➖⚪➖
G06 G07 G08 G09 G10 G11

Katakanlah dari SHIMBASHI stesen G08 nak ke Tsukiji stesen H10, maka kita akan menggunakan 2 line iaitu GINZA Line (warna oren) dan HIBIYA Line (warna kelabu). Pertukaran akan berlaku di GINZA stesen G08. Ikut petunjuk arah yang ada di stesen.

Selain peta manual, sila muat turun aplikasi Metro Subway offline di Google Store sebagai guide bagi memudahkan lagi rujukan anda.

Berapa harga tambang single jika tak ambil pass ni?
Tambang biasa di antara 120¥ – 220¥ mengikut jarak.

Saya mencadangkan bagi yang pertama kali ke Tokyo untuk menggunakan pass ini. Jika tersesat atau tersalah stesen kita tak banyak membazir duit untuk tambang.

Beli di Mana? Ada di semua stesen METRO Tokyo.

Apa yang boleh digunakan? Pass ini bagi kegunaan subway rangkaian METRO sahaja.

Berapa lama boleh digunakan? 24 jam. Kalau mula naik jam 8 pagi maka akan habis jam 8 pagi esok.

Apa yang boleh digunakan? Pass ini bagi kegunaan rangkaian train JR EAST sekitar Metropolitan sahaja.

Berapa lama boleh digunakan? 1 hari. Dari train pertama hingga train akhir. Boleh rujuk di JREast.co.jp

Ada banyak lagi pass-pass yang disediakan untuk kita menjelajah Tokyo namun ianya tidak bergitu menjimatkan bagi kegunaan pelancong.

Secara mudah untuk membuat keputusan pemilihan pass, kira berapa kali anda akan menggunakan train atau subway dalam sehari. Jika tidak lebih dari 4 kali maka tidak berbaloi menggunakan sebarang pass. Cukup dengan pengunaan IC kad sahaja. Untuk keterangan lanjut, baca Cara Beli Kad Pengangkutan Pasmo Dan Suica Di Jepun


Doktor Di Wuhan Dapati Warna Kulit Muka Berubah Selepas Pulih Daripada COVID-19

Mulai muncul pada akhir tahun lalu, nampaknya sehingga kini orang ramai masih belum mempunyai maklumat penuh mengenai kesan wabak COVID-19 kepada badan manusia.

Jika di New York, didapati wabak COVID-19 mampu membuat mereka yang sebelum ini menjalani kehidupan yang sihat secara tiba-tiba mengalami penyakit strok, lain ceritanya di China apabila dua doktor didapati warna kulit mereka berubah dengan drastik selepas pulih daripada wabak COVID-19.

Dr Yi Fan dan Dr Hu Weifeng ini dilaporkan dijangkiti wabak COVID-19 sewaktu membantu merawat pesakit COVID-19 di Wuhan Central Hospital Januari lalu. Difahamkan perubahan warna kulit yang drastik ini disebabkan organ hati kedua-dua doktor ini mengalami masalah melibatkan hormon yang berpunca daripada kesan sampingan ubat yang digunakan pada proses rawatan awal.

Keadaan warna kulit kedua doktor ini dijangka akan pulih semula apabila hormon pada organ hati mulai berfungsi dengan baik.

Setakat ini, meskipun kedua-dua doktor ini sudah pulih daripada COVID-19, mereka masih lagi diminta untuk berada di hospital berikutan keadaan kesihatan yang masih kurang stabil. Selain itu, mereka turut diberikan sokongan mental disebabkan masalah melibatkan trauma yang berlaku diri mereka.

Untuk pengetahun, kedua-dua doktor ini merupakan doktor yang turut bekerjasama dengan Dr Li Wenliang yang merupakan penemu awal wabak COVID-19. Beliau walau bagaimanapun diminta untuk mendiamkan diri oleh pihak berkuasa Wuhan sebelum diketahui oleh pihak kerajaan China.

P/S: Jangan lupa pakai topeng muka ketika keluar rumah. Jika anda sedang mencari, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Buat anda yang berminat untuk mengetahui lebih lanjut mengenai kes Dr Li Wenliang, anda boleh klik pautan di bawah untuk bacaan lanjut.

Doktor Yang Dilarang Sebar Kes COVID-19 Kini Terima Penghargaan Tertinggi Kerajaan China

Taiwan Dakwa WHO Bersubahat Dengan China Sempena Pandemik COVID-19


Doktor ‘Ditegur’ Netizen Selepas Persoal Pertanyaan Wartawan Berkenaan Ikan Singgang

Baru-baru ini tular tentang topik ikan singgang yang didakwa boleh menjadi penyembuh kepada wabak COVID-19 yang sedang melanda dunia masa ini.

Walaupun penjelasan telah diberikan, namun masih terdapat sebilangan besar masyarakat yang masih tidak jelas dengan perkara tersebut.

Seperti kebiasaannya bila berlaku sesuatu isu, ia akan menjadi tanggungjawab pengamal media terutamanya wartawan bagi mendapatkan jawapan yang sahih daripada mereka yang pakar.

Bagaimanapun, soalan berkenaan ikan singgang yang dikemukakan oleh salah seorang wartawan penyiaran baru-baru ini menjadi kecoh selepas seorang doktor mempersoalkan kenapa perlunya dia bertanya soalan itu ketika di sidang media.

Untuk rekod, soalan ‘ikan singgang’ itu dilontarkan ketika sidang media yang dihadiri Ketua Pengarah Kesihatan baru-baru ini oleh seorang wartawan penyiaran TV3.

Beliau kemudiannya tampil memberikan penjelasan kenapa soalan itu ditanya ketika sidang media tersebut.

Menjelaskan tindakannya itu, Ali berkata dia bertanyakan soalan tersebut kerana perlu mendapatkan pengesahan daripada pakar yang terlibat dan menyampaikan maklumat tersebut kepada masyarakat.

Rata-rata netizen yang mengulas mengenai isu berkenaan juga bersetuju dengan tindakan Ali yang bertanyakan soalan tersebut.

Bukan saja menyokong tindakan wartawan itu yang bertanyakan soalan tentang keraguan dalam kalangan masyarakat kita itu, ada juga netizen yang berpendapat tindakan bertanyakan soalan adalah perlu dalam dunia kewartawanan.

Tambah mereka lagi, wartawan juga tidak boleh sewenang-wenangnya menulis sesuatu yang mereka tidak tahu tanpa mendapatkan pandangan daripada pakar berkenaan.

Netizen juga berpendapat soalan itu juga patut dilontarkan bagi memberikan penjelasan sebenar mengenai dakwaan itu terutamanya kepada masyarakat luar bandar yang menjadikan berita di TV sebagai sumber informasi mereka.

Seperti yang kita ketahui, bukan semua masyarakat di luar bandar aktif di media sosial dan mendapatkan maklumat mengenai kesahihan mengenai sesuatu isu melalui platform itu seperti yang diamalkan oleh golongan lebih muda.

Dr Amalina yang sebelum ini sering menjawab persoalan-persoalan berkenaan isu kesihatan di laman Twitter juga turut memberikan pandangan beliau mengenai perkara tersebut.

Sambil menyifatkan media dan pakar perubatan perlu saling melengkapi terutamanya dalam memberi info dan maklumat kesihatan kepada masyarakat umum.

Tambahnya, apa yang penting adalah semua pihak bekerjasama berganding bahu demi memastikan kepentingan kesihatan rakyat.

Tidak ada salah untuk media bertanya soalan di sidang media, malah pada pendapat saya memang digalakkan untuk membetulkan persepsi yang salah. Apa yang saya mahu bincangkan di sini adalah cara penyampaian berita.

— Dr. Amalina (@DrAmalinaBakri) March 10, 2020

Pendapat saya mengenai video viral ikan singgang — Sebenarnya, tidak perlu langsung bincang pasal ikan singgang kerana tidak ada kajian yang dibuat dan ianya boleh menimbulkan kekeliruan. Tapi sekiranya mahu melaporkan, untuk mengelakkan kekeliruan,

Apa pula pandangan mengenai perkara ini? Adakah tindakan wartawan penyiaran yang bertanyakan soalan tentang ikan singgang itu patut atau tidak?

Bagi anda yang terlepas untuk membaca dakwaan ikan singgang boleh menyembuhkan COVID-19 sebelum ini, klik pautan di bawah untuk membaca perkongsian kami sebelum ini.

Dakwaan Ikan Singgang Sembuhkan COVID-19, Ini Penjelasan Sebenar Pensyarah UMT

Situasi Sebenar Khemah Saringan COVID-19 Di Malaysia Yang Ramai Tidak Tahu

Dalam Pada Ketakutan Pakar, Lebih 50,000 Pesakit COVID-19 Berjaya Dipulihkan


Doktor Gaji RM25,000 Tetapi Hidup Merana Akibat Hutang

Gaji doktor ini RM25,000 sebulan. Pada jangkaan kita dia hidup sangat selesa dan bahagia.

Hakikatnya dia sangat merana kerana menanggung hutang yang banyak. Menanggung hutang adalah satu beban di dunia.

AKPK malam tadi mendedahkan yang hutang kad kredit doktor ini RM800,000. Bayaran minima (5%) ialah RM40,000 sebulan.

Pakai semua duit gaji setiap bulan pun masih ada tertunggak RM15,000 sebulan bayaran minima kad kredit.

Jika kita berhutang RM10,000 kad kredit dan bayar hanya minima 5% setiap bulan, ambil masa 89 bulan untuk bayar habis.

Ini hutang kad kredit RM800,000! Mati hidup semula pun belum tentu habis bayar macam ni jika bayar minima setiap bulan.

Gaji besar, hutang lagi besar! Miskin dan tidak mampu.

Doktor ini mempunyai 1 rumah, 1 kondo dan 2 kereta mewah.

Nasihat AKPK: Jual rumah dan kereta settle masalah. Doktor tidak mahu jual kerana malu dan takut nanti apa kata orang. Hidup untuk puaskan mata orang lain.

Hutang kerana hidup mewah yang berlebihan.

Pada satu masa kita hanya boleh pandu 1 kereta, kenapa kena ada 2? Pada satu malam kita hanya tidur di satu rumah, kenapa ada 2 rumah? (dan tidak disewakan).

Punca hutang besar ini ialah doktor ini (juga sebahagian besar dari kita) beranggapan kerana telah belajar dengan susah payah berpuluh tahun hingga jadi doktor, maka dia boleh berbelanja apa sahaja yang dia mahu apabila bekerja.

Kawal belanja kita sebelum jadi seperti kisah ini.

Cegah adalah lebih baik dari mengubati. Tambahkan ilmu kewangan. Beli dan baca buku berkenaan pengurusan kewangan.

Amalkan perancangan kewangan. Hapuskan hutang, buat simpanan dan melabur.

Pegawai Agensi Kaunseling dan Pengurusan Kredit (AKPK) maklumkan ada satu kisah yang lagi sedih dan dahsyat dari hutang kad kredit RM800,000.00.

Seorang pemuda usia 26 tahun bunuh diri kerana hutang kad kredit!

Tidak sepatutnya berlaku. Dia boleh diselamatkan jika datang ke AKPK.

Tekanan hutang amat hebat. Kita akan rasa sempit hidup, tiada jalan keluar hanya kerana berhutang.

AKPK adalah sebuah agensi kerajaan yang diwujudkan untuk golongan yang berhutang.

Pejabat AKPK ada di seluruh Malaysia. Hanya Perlis dan Negeri Sembilan tiada pejabat AKPK.

Bagi warga KL boleh pergi ke Aras 8 Maju Junction untuk dapat khidmat nasihat atau ilmu kewangan dari AKPK.

Setiap pagi Sabtu diadakan kelas kewangan secara percuma. Dahlah percuma, sarapan percuma juga disediakan. Kelas dalam 4 bahasa. Melayu, English, Mandarin dan Tamil.

Jika perlukan pertolongan datanglah ke mana-mana pejabat AKPK. Maklumat akan dirahsiakan.

Sudah lebih 500,000 orang ditolong oleh AKPK dalam masa 10 tahun ini. Melalui Kaunseling Kredit atau Program Pengurusan Hutang.

Elakkan tragedi kerana hutang kad kredit.

Ikuti lebih banyak kisah-kisah kewangan di laman FB penulis, Azemi Ali, seorang perunding kewangan.